Čak 800 pregleda u jednom danu u kovid ambulanti u Duvaništu\nPočetak/Virus Korona/Čak 800 pregleda u jednom danu u kovid ambulanti u Duvaništu\nEpidemiološka situacija u Nišu pogoršava se iz dana u dan o čemu govori podatak da je u kovid ambulanti u Duvaništu u petak pregledano čak 800 pacijenata, rekao je danas direktor Doma zdravlja Milorad Jerkan.\n„U kovid ambulanti dnevno testiramo izmedju 100 i 150 ljudi, a pozitivan nalaz dobije izmedju 50 i 70 osoba. Nadam se da ćemo se zadržati na toj brojci od 800 pacijenata u kovid ambulantama, mada gradjani za sada ne shvataju ozbiljnost situacije u kojoj se nalazimo. Minulog vikenda, na zadušnicama, na Novom groblju u Nišu 95 odsto gradjana nije nosilo zaštitne maske. Jeste da je reč o otvorenom prostoru, ali je bilo puno ljudi i to uglavnom starijih koji spadaju u rizičnu kategoriju“, rekao je Jerkan.\nPodsetio je da je u prvom talasu epidemije u kovid ambulantama niškog Doma zdravlja pregledano dnevno izmedju 300 i 500 pacijenata, a u drugom talasu izmedju 400 i 500.\n„Da bi rasteretili malo ambulantu u Duvaništu, od danas pacijente sa simptomima korona virusa pregledamo i u ambulanti u Čairu tako da je sada kapacitet naših kovid ambulanti od 1.000 do 1.500 pacijenata dnevno. U Domu zdravlja rade sve specijalističke službe, a s obzirom da Niš nema sekundarni nivo zdravstvene zaštite, tu ulogu je preuzeo Dom zdravlja kako bi se smanjio pritisak na Klinički centar. Trudimo se da odradimo najveći deo posla i da u Klinički centar šaljemo samo najteže pacijente. Proteklih dana smo na dodatni pregled iz kovid ambulante u Duvaništu slali na dodatni pregled u Klinički centar od troje do petoro pacijenata, a u petak dvanaestoro“, kazao je Jerkan.\nNaveo je da je na početku trećeg talasa najveći broj pacijenata pregledanih u kovid ambulanti imao izmedju 20 i 40 godina, a da su sada to pacijenti starosti izmedju 30 i 60 godina.\n„Tvrdnje pojedinih gradjana da oboleli sada imaju lakšu kliničku sliku nego na početku epidemije, apsolutno ne stoje. Imamo pacijente sa veoma teškom kliničkom slikom, naročito medju starijim ljudima“, izjavio je Jerkan.\nOcenio je da predstoji teška jesen, a možda i teška zima ukoliko se gradjani ne pridržavaju mera poput nošenja maski, držanja distance i izbegavanja skupova sa velikim brojem ljudi.\nBroj pregleda kovid ambulatna Duvanište Milorad Jerkan virus korona\n10. novembra 2020. u 09:39\nŽrtvovani ste , tako da ne apelujte. Puni kafići, bilijar klubovi, teretane u Nišu. Nikog nije briga a naročito državu za zdravstvene radnike i njihove porodice.


Portugalija blokirala prodaju vile Romana Abramoviča\nTanjug 14. maja 2022. 18:54\nLISABON – Portugalija je blokirala prodaju vile ruskog milijardera Romana Abramoviča koja je procenjena na 10 miliona evra, objavio je list Publiko.\nImovinska karta vile u luksuznom odmaralištu Kvinta do Lago u Algarveu zamrznuta je na zahtev Ministarstva spoljnih poslova Portugala 25. marta ove godine, mesec dana nakon početka sukoba u Ukrajini, navodi Publiko, prenosi Rojters.\nPrema pisanju portugalskog lista, bivši vlasnik fudbalskog kluba Čelsi pokušao je15 dana pre početka sukoba u Ukrajini da proda nekretninu preko kompanije Milhaus Vjus sa sedištem u Delaveru, koja upravlja njegovom imovinom.\nNajveća portugalska banka primetila je taj potez i upozorila nadležne.\nImovina se nalazi na parceli 17 u oblasti San Lorenco sever u Kvinti do Lago, a neimenovani izvor Rojtersa je izjavio da je ispred vile stajala tabla na kojoj piše da je prodata.\nBritanska vlada i Evropska unija uvele su sankcije Abramoviču zbog njegovih veza sa ruskim predsednikom Vladimirom Putinom, koje on negira.\nRuski milijarder je dobio portugalsko državljanstvo u aprilu 2021. na osnovu zakona koji nudi naturalizaciju potomcima sefardskih Jevreja koji su proterani sa Iberijskog poluostrva tokom srednjovekovne inkvizicije, prenosi britanska agencija.


„Jednaka šansa za sve mlade“: Ove godine prvi put besplatne obuke računovodstva - Portal Moj Bečej - Bečejske opštine iz ugla građana!\n„Jednaka šansa za sve mlade“: Ove godine prvi put besplatne obuke računovodstva\nGrupa polaznika pohađala je ove zime besplatan kurs kancelarijskog poslovanja i računovodstva. Kurs je novitet u dugogodišnjem projektu „Jednaka šansa za sve mlade“ koji realizuje udruženje „Tako kul” u partnerstvu sa Bečejskim udruženjem mladih.\n-Ove obuke služe tome da polaznici nauče osnove, da razumeju i da zavole računovodstvo, rekla je voditeljka obuka Ana Kosovac.\nOna dodaje da je većina učesnika obuka imala iskustva iz ove oblasti i da pojedine rade u knjigovodstvu, ali da im je ipak bila potrebna dodatna podrška.\n-Takođe, u grupi smo imali i nekoliko polaznica koja trenutno nemaju posao. Verujem da će i one uspeti baš nakon ovih edukacija da se zaposle, možda čak i u nekoj knjigovodstvenoj agenciji, rekla je Kosovac. U okviru projekta „Jednaka šansa za sve mlade“ zainteresovani su mogli da učestvuju u nekoliko obuka, odnosno da se usavršavaju u nekoliko oblasti.\nZnanja i veštine koje su polaznici stekli iz zimske škole informacionih tehnologija, radionica jezika sredine, kao i kursa kancelarijsko poslovanje i knjigovodstvo povećaće njihove šanse na tržištu rada.\nBesplatne obuke namenjene mladima, kao aktivnosti na projektu, finansira Ministarstvo omladine i sporta.\nOznake: BečejJednaka šansa za sve mladeobuke


Predavanje „Konstantin Veliki i Milanski edikt“\nPovodom obeležavanja 17 vekova od donošenja Milanskog edikta u biblioteci Centra za kulturu Kladovo, u sredu 13. marta 2013. godine u 19,00 časova biće održano predavanje o Konstantinu Velikom i Milanskom ediktu.\nPredavač je prof. dr Radivoj Radić, naučni savetnik Vizantološkog instituta Srpske akademije nauka i umetnosti i šef Katedre za istoriju Vizantije Filozofskog fakulteta u Beogradu.\nProjekat „Milanski edikt 313 – 2013 – Srbija“ je jubilej kojim se obeležava 17 vekova od donošenja Milanskog edikta, zakonskog akta koji je stavio istorijsku tačku na trovekovni progon hrišćana i osigurao „pravo da svako veruje kako mu srce hoće“. Projekat je od nacionalnog i međunarodnog značaja i ima za cilj da edukuje domaću i svetsku javnost o bogatstvu i uticaju rimskog kulturnog nasleđa na prostoru Srbije i oblikovanju današnje evropske civilizacije i da doprinos u jačem pozicioniranju Srbije na ekonomskom, kulturnom i turističkom planu.\n2013. godina je godina svehrišćanske radosti, koja će se u Srbiji obeležiti nizom duhovnih i svetobnih događaja i manifestacija.\nPredavač, Prof. dr Radivoj Radić se prevashodno bavi poznovizantijskom istorijom i vezama između Vizantije i južnoslovenskih zemalja u poznom srednjem veku. Učestvovao je na tridesetak međunarodnih naučnih skupova u zemlji i inostranstvu i do sada objavio preko sto dvadeset naučnih i stručnih radova u domaćim i inostranim časopisima. Autor je knjiga "Vreme Jovana V Paleologa (1332-1391)", "Strah u poznoj Vizantiji, 1180-1453", "Iz Carigrada u srpske zemlje. Studije iz vizantijske i srpske istorije", "Srbi pre Adama i posle njega", "Konstantin Veliki - nadmoć hrišćanstva".


Održan okrugli sto na temu „Supervizija u socijalnom radu“ - Dnevnik Juga\nPočetna / DRUŠTVO / Održan okrugli sto na temu „Supervizija u socijalnom radu“\nS. Zdravković 05/12/2018\tDRUŠTVO, Vlasotince Ostavi komentar\nUdruženje stručnih radnika socijalne zaštite je u saradnji sa Centrom za socijalni rad opština Vlasotince i Crna Trava organizovalo okrugli sto na temu „Izazovi supervizije u socijalnom radu“. Na ovom stručnom skupu učestvovali su supervizori i drugi stručni radnici iz Leskovca, Lebana, Bojnika i Vlasotinca.\nOvom prilikom predstavljena je najnovija publikacija Udruženja stručnih radnika socijalne zaštite Srbije „Priručnik – Supervizija u CSR“, koja je nastala kao zajednički izdavački poduhvat sa Komorom socijalne zaštite i Fakultetom za medije i komunikaciju.\nPublikaciju, čije su autorke Iva Branković, Nada Šarac i Svetlana Živanić predstavio je Živorad Gajić, doajen socijalne zaštite. Priručnik je namenjen supervizorima u centrima za socijalni rad. Nastao je kao rezultat potrebe za jačanjem kapaciteta svih stručnih radnika, kao i samih supervizora. U okviru reforme socijalne zaštite 2008. godine uvedene su brojne promene u funkcionisanju centara za socijalni rad, a jedna od njih je uvođenje supervizije koja je od izuzetnog značaja, s obzirom na to da predstavlja proces koji obezbeđuje da se kroz profesionalnu podršku i učenje unapredi kvalitet rada stručnjaka u centrima za socijalni rad, a time i poboljša kvalitet zaštite korisnika.\nSupervizor CSR Snežana Popović je prezentovala svoj rad na dužnosti supervizora, iskustva u radu, probleme i prepreke, očekivanja i realne mogućnosti u praksi.\n„Uspešnost supervizije u velikoj meri zavisi od saradnje supervizora i voditelja slučaja. Supervizija ima važnu ulogu jer je stručnjacima u saradnji sa supervizorom omogućeno da tragaju za rešenjem problema sa kojima se suočavaju u praksi, kao i da usvajaju delotvorne mehanizme suočavanja sa promenama i stresom“, istakla je Snežana Popović.\nPrisutni su tokom diskusije izneli svoja iskustva u obavljanju dužnosti supervizora i voditelja slučaja.\nBila je ovo prilika da se diskutuje o dosadašnjim iskustvima supervizijskog procesa i da se ukaže na moguće pravce daljeg razvoja supervizije u centrima za socijalni rad.\nPrethodni CITAT DANA Svaki pokušaj vodi ka uzvišenju\nSledeći Sadnjom tuja obeležen Medjunarodni dan volonterizma


Sport - Radnički preokretom do druge pobede u mini-ligi - Vesti iz Kragujevca i Šumadije - Pressek.rs\nSport Ponedeljak, 9. mart 2020.\nOdbojkaši kragujevačkog Radničkog došli su i do druge pobede u mini-ligi, nakon što su na svom parketu savladali ekipu subotičkog Spartaka u utakmici 4. kola – 3:1 (23:25, 25:19, 25:20, 25:21).\nPo drugi put u ovoj sezoni Kragujevčani su uspeli da nadigraju Subotičane u „SBB Jezeru”. I ovoga puta je viđena žestoka borba za svaki poen, da bi na kraju nijanse odlučile o konačnom pobedniku.\n- Izuzetno teška utakmica protiv kvalitetne i borbene ekipe Spartaka. Mislim da je prevagnula naša igra u bloku i odbrani, odnosno velika borbenost za svaku loptu. Ima još dosta stvari koje moramo nastojati da poboljšamo u narednom periodu, ali sam generalno zadovoljan kako momci treniraju i kako se trude da isprate ono što zahtevam od njih. Iskreno se nadam da će biti dovoljno vremena da dostignemo onaj nivo igre koji će nam obezbediti još bolje rezultate, izjavio je Kobiljski po završetku utakmice.\nKragujevac, dvorana: „SBB Jezero”, gledalaca: 250\n· Četvrtak, 5. mart 2020. Fantastični kvoterbek Hadson vodiće Veprove ka 10. tituli\n· Subota, 14. mart 2020. Supernova generalni sponzor kragujevačkih Veprova\nOdbojkaši Radničkog poraženi u Nišu\nKragujevčani zapaženi na badminton turniru u Kruševcu


Makedonija traži od BiH novu istragu o smrti Trajkovskog\nObeležavanje godišnjice smrti Borisa Tajkovskog i makedonske delegacije, BiH, 26. februar 2012.\nVlada Makedonije je donela zaključak da se izveštaj o nesreći u kojoj je 2004 godine poginuo tadašnji predsednik Makedonije Boris Trakovski, kao i članovi delegacije i dvojica pilota, dostavi Javnom tužilaštvu na dalju nadležost.\nU saopštenju Vlade se kaže da je ovakav zaključak donesen nakon što je razgledan i usvojen izveštaj o istrazi nesreće vazduhoplova King Air od 26. februara 2004. godine u blizini Mostara, koji je pripremila komisija formirana za istraživanje nesreće.\nVlada je zaključila da se izveštaj o nesreći dostavi i Direkciji za civilno vazduhoplovstvo BiH, sa zahtevom da se ponovo otvori istraga u toj zemlji, koja je vodila tadašnju istragu.\nBoris Trajkovski, fotografija iz 2003.\nIzveštaj se treba dostaviti i Komitetu za pravna pitanja i ljudska prava Evropskog parlamenta, Savetu Evrope, kao i Andreasu Grosu, evroposlaniku iz Švajcarske, koji je autor informacije o sprovedenoj istrazi za razjašnjenje navodno sumnjive smrti predsednika Trajkovskog.\nIstraga koju su vodili makedonski i bosanskohercegovacki organi je završila sa zaključkom da su razlog nesreće bili propusti ekipa napravljeni u proceduri za sletanje u uslovima guste magle i oblačnosti.\nIpak, mnogo domaćih i stranih eksperata su osporili zvanične zaključke istrage i ostavili prostor za sumnju da pad aviona možda nije bio nesrećan slučaj.\nEvroposlanik Andreas Gros je u Savetu Evrope izjavio da ima osnovane sumnje da je predsednik Trajkovski bio žrtva atentata i zatražio je novu istragu o padu “kingera”.\nBoris Trajkovski je bio drugi predsednik Republike Makedonije i na toj dužnost je bio od decembra 1999. godine do nesrece koja se desila kada je putovao na čelu makedonske delegacije na Međunarodnu konferenciju u Mostar.


Biće povećanje plata i stalan posao za 100 mladih lekara - Infobrif\nBiće povećanje plata i stalan posao za 100 mladih lekara\nObjavljeno 17.11.2018. u 16:38\nNIŠ – Direktor Kliničkog centra Niš Zoran Radovanović razgovarao je danas s predstavnicima Granskog sindikata „Nezavisnost“ i kako je preneo novinarima, zajednički su konstatovali da je najavljeno povećanje plata u zdravstvu dobar stimulans za sve zaposlene da mogu još bolje i sa više posvećenosti da rade s velikim brojem pacijenata.\nRadovanović je novinarima, posle sastanka, rekao da se prvi put posle dugo vremena obraća pažnja na radnike u sistemu zdravstva, medicinske sestre, tehničare, lekare i ostalo osoblje.\nOn je podvukao da je važno što se posebna pažnja posvećuje medicinskim sestrama i tehničarima, i to onima koji rade u otežanim uslovima, na intenzivnoj nezi, gde pacijenti zahtevaju veću pažnju.\nPrema njegovim rečima, važno je da se obezbeđuju sredstva za povećanje plata iz realnih izvora.\nRadovanović je podsetio da je novi Klinički centar u Nišu otvoren pre skoro godinu dana, što je bila investicija od skoro 50 miliona evra samo za taj deo Srbije sa 2,5 miliona stanovnika.\nDodao je da se od tada ulagalo i ulaže oko 200 miliona dinara u staru zgradu hirurgije, parking, helidrom, u ostale delove kliničkog centra koji nisu preseljeni u novi prostor.\n„Nije se stalo, nastavlja se investicioni ciklus, što omogućava bolje uslove za rad lekarima, medicinskim sestrama i tehničarima“, rekao je Radovanović.\nOn je naveo i da uprava zdravstvene ustanove sve rešava u dogovoru sa sindikatima.\n„Ne postoji stvar, kako god bila teška, koju nećemo staviti na sto, razgovarati o njoj i naći najbolji način da pomognemo i rešimo pitanja, jer sindikati predstavljaju radnike ove ustanove sa 3.500 zaposlenih. Konstatovali smo da su mere vlade dobre, da je to dobar stimulans za sve nas, da možemo još bolje i posveće nije da radimo s velikim brojem pacijenata“, rekao je Radovanović.\nOn je istakao da je povećanje plata u zdravstvu značajno i da treba omogući da ljudi ostaju u zemlji i da nemaju potrebu da odlaze u inostranstvo.\n„S povećanjem plata i boljim uslovima rada koje su vlada i ministarstvo zdravlja obezbedili, ne vidim razlog da neko poželi da ode. A, što država više napreduje, biće i bolje plate, to je siguran znak da će ljudi ostati ovde“, rekao je direktor KC Niš.\nUpitan koliko je zaposlenih otišlo iz KC Niš u poslednjih nekoliko godina, Radovanović je izneo podatak da je za deset godina na neplaćeno odsustvo otišlo ukupno 14 od skoro 700 lekara.\nKada je reč o medicinskim sestarama, kaže da je oko 50 njih, od oko 1.600-1.700 koliko ih ima sada, na neplaćenom odsustvu, ali da su ta odsustva, koja su u skladu sa zakonom i kolektivnim ugovorom, stara možda i po 10 godina.\n„Mali je procenat. Ima odlaska, a imamo i vraćanja ljudi, nekih dvadesetak sestara se vratilo. S povećanjem plata i poboljšanjem uslova za rad, taj trend (odlazaka) će se zaustaviti“, ponovio je Radovanović.\nOn je dodao i da će svih 100 mladih lekara, najboljih diplomaca medicinskih fakulteta koji su u junu dobili posao na određeno vreme do decembra u zdravstvenim ustanovama, dobiti stalan posao i napomenuo da će do kraja godine biti primljeno još 50 novih mladih lekara u Srbiji.\nNajavu štrajka nije dobio ni od jednog sindikata. „Najava štrajka na nivou Srbije, osim sporadičnih na društvenim mrežama, nema. Ovo nije bio razgovor o štrajku, već o tome šta uprava i predstavnici sindikata misle o merama vlade. Ako postoji bilo kakav problem, rešićemo ga u institucijama sistema, a nikako na ulicama i štrajkovima“, rekao je Radovanović.\nPotpredsednik Granskog sindikata „Nezavisnost“ Miodrag Stojković je rekao da su oni zadovoljni što se tiče novog Kliničkog centra u Nišu i povećanja zarada, ali ne i razlikama u visini povećanja u zavinosti od strukture zaposelnih.\n„U utorak ćemo imati sastanak u Ministarstvu zdravlja u vezi s kolektivnim ugovorom, ali dotaći ćemo i ovu temu da probamo da nađemo rešenje kako bi svi bili zadovoljni. Mi nikada nismo štrajkovali, dok smo u fazi pregovora“, rekao je Stojković.\nKC NIšPovećanje plataStalan posaoZdravstvoZoran Radovanović\nRadnik Elektrodistribucije uhapšen zbog primanja mita\nSkandal u Temerinu: Podneta krivična prijava protiv predsednika opštine


Republika / VIDEO: Tesla taksi bez vozača stiže na ulice sledeće godine\nnedelja, 28. 4. 2019.| 00:16\nIlon Mask je objavio da će 2020. godine u SAD lansirati takozvani "robotaksi" servis sa samovozećim automobilima kojima će umesto čoveka od krvi i mesa upravljati kompjuter.\nPrintskrin iz videa na kojem se vidi kako vozilo ide bez upravljanja vozača\nGovoreći na manifestaciji "Tesla Autonomy Day", Mask je rekao da će se autonomna taksi vozila naći na ulicama određenih gradova širom Sjedinjenih Država, ali i najavio da će "najverovatnije za 2 godine" Tesla napraviti samovozeći auto koji neće imati ni volan, ni papučice nožnih komandi.\nPrvi čovek Tesle kazao je da će se njegova kompanija fokusirati na sisteme "potpuno autonomne vožnje", u čijem srcu se nalazi novi kompjuter. Ovaj kompjuter se od 20. marta već ugrađuje u automobile Model S i Model X, a od polovine aprila i u Model 3.\nKako je saopšteno, novi čip koji proizvodi kompanija Samsung u Teksasu omogućiće Teslinim automobilima najviši stepen autonomije u vožnji. Podsećamo, američki proizvođač luksuznih električnih automobila ranije je najavljivao da će njegova vozila biti opremljena sistemom za potpuno autonomnu vožnju do 2018, ali nije uspeo da realizuje ovaj plan u zacrtanom roku.\nPogledajte kako ovaj sistem funkcioniše u Modelu 3:\nULAŽU U EKO BUDUĆNOST: Hrvati dobijaju subvencije od 2.695 do 10.780 evra za kupovinu novog električnog automobila\nVideo Automobil Auto Automobili Lifestyle Tesla Samovozeći taksi Tesla taksi\nTesla će morati da povuče više od 12 hiljada vozila zbog lajsni


RTS :: Milion dolara pomoći za male biznise\nEkonomija Milion dolara pomoći za male biznise\nutorak, 30. mar 2021, 19:30 -> 19:35\nZa male biznise ove godine je opredeljeno milion dolara bespovratne pomoći putem projekta "Star tek". Otvoren je javni poziv za dodelu sredstava, a pravo prijave imaju preduzetnici, mikro, mala i srednja preduzeća i timovi fizičkih lica do pet članova. Rok za prijave je 4. jun.\nDušan Vasiljević iz Naleda ističe da je važno da se primeti da je program podeljen u tri dela.\n"U prvom delu su grantovi do 25 hiljada dolara, u drugom do 50 i u trećem 100 hiljada dolara. Naši privrednici da primete da je naš orijentacioni plan da tih najvećih grantva bude najmanje da bismo što više sredstava mogli da opredelimo za mala i srednja preduzeća i početnike u poslovanju", rekao je Vasiljević.\nMinistar prosvete, nauke i tehnološkog razvoja Branko Ružić kažđe da je potrebno putem digitalizacije i i podsticanjem privrednih aktivnosti baziranih na nauci, kreativnosti i novim tehnologijama obezbediti snažan privredni rast i otvaranje novih kvalitetnih radnih mesta.\n"Posebno mi je drago da je jedan od važnih ciljeva programa da se mali privrednici u razvoju inovativnih proizvoda i usluga povežu sa fakultetima i naučno istraživačkim centrima", rekao je Ružić.


Održana treća sednica Skupštine Grada Prokuplja - Top Novosti\nNaslovna Prokuplje Održana treća sednica Skupštine Grada Prokuplja\nSkupština Grada Prokuplja održala je svoju treću sednicu u novom skupštinskom sazivu. Na dnevnom redu sednice razmatrani su predlozi rešenja o imenovanju novih direktora, članova komisija, Upravnih i Nadzornih odbora, kao i druga pitanja od značaja za dalji rad i funkcionisanje javnih preduzeća i ustanova u Prokuplju.\nObzirom da je mandat Кomisije za sprovođenje konkursa za izbor direktora javnih preduzeća istekao, na predlog Gradskog veća, Skupština je donela Rešenje o obrazovanju nove komisije, na mandat od tri godine.\nNa ovom zasedanju razrešen je funkcije direktora Apoteke Prokuplje Zlatan Miljković, koji je dao ostavku iz ličnih razolga pre isteka mandata, a na funkciju vršioca dužnosti direktora Apoteke imenovana je diplomirani ekonomista Ana Radojević.\nU nastavku sednice doneta su rešenja o izmeni Upravnog i Nadzornog odbora Sportskog centra Prokuplje, Кulturno obrazovnog centra“Toplica“, Turističke organizacije grada Prokuplja, Narodne biblioteke „Rade Drainac“, Narodnog muzeja Toplice i Doma zdravlja Prokuplje.


Ružić u Leskovcu - Moja učionica\nRužić u Leskovcu\nPrvi potpredsednik Vlade Republike Srbije i ministar prosvete, nauke i tehnološkog razvoja Branko Ružić razgovarao je danas sa direktorima osnovnih i srednjih škola sa teritorije grada Leskovca o načinu funkcionisanja obrazovnih ustanova u tom delu Srbije.\nDirektori škola obavestili su ministra da se nastava od 19. aprila, kada su se na neposrednu nastavu vratili učenici starijih razreda osnovnih škola i učenici srednjih škola, odvija bez problema i uz poštovanje svih epidemioloških mera.\nMinistar je rekao da je do kraja školske godine ostalo oko dva meseca i dodao da je veoma je važno da se kontinuirano prate učenička postignuća.\nOn je zahvalio svim zaposlenima u prosveti na posvećenosti i profesionalnosti kada je reč o funkcionisanju nastave u vreme spidemije i izrazio uverenje da će sveobuhvatna vakcinacija doprineti normalizaciji nastavnog procesa.\nOvom prilikom, posebno želim da zahvalim učenicima medicinskih škola koji volontiraju na vakcinalnim punktovima, kao i njihovim nastavnicima praktične nastave,“ naveo je ministar Ružić.\nMinistar je danas razgovarao u Leskovcu sa rukovodstvom Akademije strukovnih škola „Južna Srbija“ , koja će od oktobra upisati studente, koji će studirati po novom programu dualnih studija.\nResorno ministarstvo je obezbedilo uslove za uvođenje studijskih programa po dualnom modelu od naredne akademske godine. Drago mi je što su akademska zajednica i predstavnici privrede prepoznali važnost ovakvog načina studiranja. Ovim se stvaraju mogućnosti da naši učenici steknu veštine i praktična znanja pre nego što započnu svoj prvi radni dan“, rekao je ministar.\nMinistar Ružić obišao je danas Gimnaziju Leskovac i održao sastanak sa gradonačelnikom Leskovca Goranom Cvetanovićem.


Izložba "Deliblatska peščara 1818-2018: pesak-vetar-čovek" u Banatskom Novom Selu - ePancevo\nIzložba “Deliblatska peščara 1818-2018: pesak-vetar-čovek” biće otvorena 24. novembra u 18 časova u galeriji Doma kulture „3. oktobar“ u Banatskom Novom Selu.\nIzložba je organizovana u saradnji sa Zavodom za zaštitu spomenika kulture u Pančevu.\nAutori izložbe su: Slobodanka Perović, Jasmina Vujović, Marina Milјuš, Jasna Jovanov i Grozdana Milenkov, stručnjaci Zavoda za zaštitu spomenika kulture u Pančevu.\nIzložba „Deliblatska peščara 1818-2018: PESAK – VETAR – ČOVEK” je nastala u toku rada na istraživačkom projektu „Život u Banatskoj vojnoj granici 1764 – 1872., na teritoriji Južnog Banata”, u okviru kojeg je predviđeno obeležavanje više značajnih datuma vezanih za istoriju Banatske vojne granice.\nPrvi jubilej koji je obeležen je 200 godina od početka pošumlјavanja Deliblatske peščare, a izložba je rezultat viđenja ovog istorijskog procesa dugog dva veka. Područje Deliblatske peščare moguće je posmatrati jedino kao celinu prožetu vrednostima kulturnog i prirodnog nasleđa sa svim karakteristikama kulturnog predela.\nDeliblatska peščara je najveća peščara u Evropi nastala od naslaga eolskog peska sa izraženim dinskim reljefom homogene celine, veoma moćnih peščanih nanosa na celom području prostiranja. Peščara je zaštićena još 1977. godine odlukom Skupštine Vojvodine i proglašena je Specijalnim prirodnim rezervatom. Uredbom Vlade Republike Srbije od 17. januara 2002. godine stavljena je pod zaštitu kao SRP Deliblatska peščara I kategorije zaštite, kao prirodno dobro od izuzetnog značaja. Predstavlja jedan od najvažnijih centara biodiverziteta u Srbiji i Evropi.\nIzložba će trajati do 31. decembra, a obilazak je moguć uz poštovanje svih epidemioloških mera.


Više cijene industrijskih proizvoda na domaćem i stranom tržištu | Banjaluka.net\nCijene proizvođača industrijskih proizvoda na domaćem tržištu u Republici Srpskoj u martu u odnosu na februar u prosjeku su više za 0,1 odsto, podaci su Republičkog zavoda za statistiku.\nCijene trajnih proizvoda za široku potrošnju u prosjeku su niže za 0,4 odsto i cijene energije su niže za 0,1 odsto.\nPosmatrano po područjima industrijske proizvodnje, u martu u odnosu na februar cijene u prerađivačkoj industriji u prosjeku su više za 0,3 odsto, cijene u sektoru vađenja ruda i kamena u prosjeku su niže za 0,4 odsto, dok su cijene u proizvodnji i snabdijevanju električnom energijom, gasom, parom i klimatizacija u prosjeku su ostale na istom nivou.\nCijene proizvođača industrijskih proizvoda iz Srpske na stranom tržištu u martu godine u odnosu na februar u prosjeku su više za 0,2 odsto.\nPosmatrano po namjeni potrošnje, u martu u odnosu na februar cijene intermedijarnih proizvoda u prosjeku su više za 0,8 odsto, cijene kapitalnih proizvoda više su za 0,6 odsto, a cijene energije u prosjeku su niže za 1,7 odsto.\nCijene netrajnih proizvoda za široku potrošnju su niže za 0,9 odsto, dok su cijene trajnih proizvoda za široku u prosjeku u prosjeku su ostale na istom nivou.\nPosmatrano po područjima industrijske proizvodnje u martu u odnosu na februar, cijene u prerađivačkoj industriji u prosjeku su više za 0,3 odsto, cijene u sektoru vađenja ruda i kamena u prosjeku su niže za 0,7 odsto, dok su cijene u proizvodnji i snabdijevanju električnom energijom, gasom, parom i klimatizacija u prosjeku su ostale na istom nivou.\nEkonomista Duško Đorđević, koji se bavi analizom troškova i cijena, rekao je Srni da su među glavnim faktorima koji utiču na cijene industrijskih proizvoda kretanje cijena baznih metala i energenata na svjetskim berzama, a da kada je riječ o BiH, sistem valutnog odbora.


Vesti Archives - EUROmodul\n26/04/2020 by MilanEM\tMilanEM\nZaključen ugovor o izgradnji modularnog zatvora u Švajcarskoj\nSa strateškim partnerom iz Švajcarske kompanijom “EUROmodul CH”, zaključili smo ugovor o proizvodnji i isporuci prefabrikovanih modula za potrebe rekonstrukcije postojećeg zatvora “Witzwil” u kantonu Bern.\nUgovorena je proizvodnja modula po specifičnim zahtevima investitora čija je ukupna površina cca 4000 m2 a u izgradnji će učestvovati obe fabrike kompanije.\nUgovoren je rok za isporuku od 90 dana.\n21/04/2020 by Kristina Ćopić\tKristina Ćopić\nNastavlja se postavljanje trijažnih kontejnera za borbu protiv Covid-19\nPrvih 21 kontejnera za trijažu i hitnu negu pacijenata, potencijalno zaraženih virusom COVID-19, postavljeni su tokom prethodne nedelje u 15 zdravstvenih ustanova. Većina ovih modula od kojih se nalazi u Beogradu, a postavljanje novih kontejnera nastavlja se širom Srbije.\nOvi kontejneri kojih je ukupno 100, opremljeni su krevetom za pregled, stolom sa dve stolice, beskontaktnim termometrom, manjim kontejnerima za medicinski i infektivni otpad i kantom za otpatke. Ovakvi moduli predstavljaju važan segment u borbi sa pandemijom, kao i faktor prevencije. Njihov značaj se ogleda u tome što omogućavaju sprečavanje ulaska potencijalno zaraženih osoba u zdravstvene ustanove.\nNabavka i montaža kontejnera deo su paketa pomoći EU od 4,9 miliona evra, koji su 3. aprila potpisali šef Delegacije EU u Srbiji Sem Fabrici, ministar za evropske integracije Jadranka Joksimović i šefica UNOPS-a u Srbiji Mikela Telatin.\npreuzeto sa: EU info portal\nEUROmodul i Sigma Kula u borbi protiv korona virusa\nDugogodišnja saradanja naše kompanje sa kompanijom “Sigma” iz Kule, nastavlja se i od posebnog je značaja tokom borbe protiv COVID-19 virusa.\nU EUROmodulovim kontejnerima “SIGMA” instalira svoju opremu za proizvodnju Natrijum-hipohlorita. To je jedina supstanca koja se smatra sigurnim dezinfekcionim sredstvom za uništavanje “korona” virusa. Supstancu je odobrio Evropski centar za suzbijanje i kontrolu bolesti i Svetska zdravstvena organizacija. Stoga, Vlada Srbije namerava da spreči nestašicu ovog biocidnog preparata za dezinfekciju dogovorom sa kompanijom „Sigma“ iz Kule, koja je jedini proizvođač opreme za proizvodnju hipohlorita u jugoistočnoj Evropi.\nOprema za proizvodnju se smešta u EUROmodulove kontejnere što omogućava da se postrojenja u kratkom roku postave na više lokacija (uglavnom vodovoda) sposobnih da proizvedu velike količine natrijum hipohlorida.\nViše o ovoj vesti možete videti na sledećem linku.\n26/03/2020 by MilanEM\tMilanEM\nNovi Bečej prvi grad u Srbiji sa zatvorenim autobuskim stajalištima\nTokom marta u Novom Bečeju u upotrebu je ušao novi tip autobuskih stajališta proizvedenih u EUROmodulu. Tako je opština Bečej postala prva opština u Srbiji koja je svojim stanovnicima obezbedila savremena stajališta koje se ledi hlade a zimi greju. Ovaj poseban tip zatvorenog stajališta smo razvili za upotrebu na lokacijama sa jakim vetrovima i oštrim zimskim uslovima.\nStajalište se sastoji od tri celine: otvoreni deo, zatvoreni deo sa sistemom grejanja i hlađenja i kiosk za prodaju autobuskih karata i sitne robe. Dodatne informacije o ovom tipu stajališta možete pronaći na stranici ⇒ AUTOBUSKE NADSTREŠNICE\nViše informacija na linkovima TV “Moj Bečej”\n20/01/2020 by Kristina Ćopić\tKristina Ćopić\nEkskluzivni ugovor o zastupanju EUROmodul i JETS AS\nKompanija Euromodul i norveški proizvođač vakum sistema Jets Vacuum AS potpisali su ekskluzivni ugovor o zastupanju. Ovim ugovorom se EUROmodulu dodeljuju ekskluzivna prava na distribuciju Jets™ proizvoda na tržištima Kazahstana i Srbije. Saradnja izmedju kompanija je započela 2013 godine, i do danas je EUROmodul proizveo oko 300 javnih toaleta u kojima je ugrađena Jets™ vakumska oprema. (https://www.euromodul.rs/sr/reference/javne-sanitarije/moskva-200-javnih-toaleta-za-80-dana/)\nVacuumarator™ pumpe predstavljaju srce EUROmodulovih vakum sistema u autonomnim javnim toaletima. Više o Jets™ kompaniji možete saznati na https://jetsgroup.com/\n06/08/2018 by AdminEM\tAdminEM\nTehnički modul za smeštaj dizel agregata\nEUROmodul je uspešno realizovao projektovanje, proizvodnju i montažu specijalnog modula za smeštaj i rad dizel agregata na terenu. Kupac je poznata kompanija u oblasti telekomunikacija.\nPod tehničkog modula je nosivosti više od 2 T/m2 kako bi svojom konstrukciom obezbedio mobilnost i rad u najtežim uslovima. Ugrađena je dizel agregat engleskog proizvođača „Perkins“.\nReference, Tehnički moduli, Vesti\nTelekomunikacioni kontejneri za VIP\nZa vodećeg telekomunikacionog operatera u Srbiji proizveli smo i isporučili 4 kontejnera za smeštaj GSM telekomunikacinoe opreme. Značajna karakterstika ovih tehničkih modula ja izuzetno robusna konstrukcija, nosivost poda i opremenje el. Inastalacija po zahtevu korisnika.\nPrva lokacija za isporuku i montažu je na 15 spratu solitera u Kruševcu. Pogledajte fotografije sa terena i način podizanja modula na 65 m visine.


Izvor: Radio Televizija Vojvodine, 05.Jun.2020, 05:12\nOsnivač Fondacije "Tijana Jurić" Igor Jurić danas je nakon davanja iskaza u Višem javnom tužilaštvu u Beogradu medijima preneo da je rekao sve što zna u vezi sa političarem pedofilom, a tužilaštvo je saopštilo da ni nakon njegovog iskaza nije utvrđen identitet političara "pedofila", kao ni oštećene 13-godišnjakinje.\n"Rekao sam sve što znam predstavnicima najviših državnih institucija. Moram da kažem da Fondacija ne želi da pravi aferu i što se mene tiče ovo >> Pročitaj celu vest na sajtu Radio Televizija Vojvodine << je kraj. U prethodnom periodu je za ovu važnu priču za celo društvo je na neki način pravljen rijaliti a to ne smemo da dozvolimo", rekao je Jurić novinarima ispred Palate pravde nakon tročasovnog ispitivanja.\nNjegova Fondacija, kako je rekao, želi da dođe do pravog rešenja, te da je pritisak javnosti napravljen bez ikakve potrebe.\n"Da li su drugi interesi u pitanju, a ne interes deteta. Ako je interes deteta najvažniji onda nećemo praviti ovakve naslovne strane i nećemo napadati", naveo je on.\nNapomenuo je da je u javnost izašao da bi se o toj temi više pričalo i da bi ljudi znali da u ovoj zemlji postoje ljudi koji zlostavljaju decu i koji se osećaju moćnije od, kako je rekao "nas običnih smrtnika".\nJurić je, prema rečima advokata Fondacije Maje Atanancković, razgovarao sa zamenikom Višeg javnog tužioca, o čemu je napravljena službena beleška.\nPovodom pretnji koje su upućene detetu državne sekretarke MUP-a Biljane Popović Ivković rekao je da on nema saznanja o tome, ističući da je protivnik svakog nasilja.\n"Ako je iko pretio ne samo detetu Biljane Ivković što je strašno i skandalozno, već i samoj Biljani Ivković ja osuđujem. Niko nema pravo nikome u ovoj zemlji da preti, pogotovo ne deci. Najiskrenije mi je žao zbog svega, niti sam imao nameru niti mi je palo na pamet da se ikome u ovoj zemlji nešto loše desi, pogovoto ne deci", naglasio je Jurić.\nMedijima je poručio da sve dalje informacije o ovom slučaju traže od tužilaštva, i napomenuo da je cilj Fondacije da svi zločinci budu osuđeni.\nNakon razgovora sa Jurićem, Više javno tužilaštvo saopštilo je da se nije došlo do saznanja ko je navodni političar pedofil.\nJurić već nekoliko meseci medijima govori da ima saznanja o političaru pedofilu, ali njegov identitet nije saopštio.\nB92: Igor Jurić u četvrtak daje iskaz tužilaštvu


Za nabavku opreme 100.000 KM - Zdravlje\nHomeOstale kategorijeZanimljivoZa nabavku opreme 100.000 KM\nZa nabavku opreme 100.000 KM\nNačelnik Općine Ilidža Senaid Memić i Milan Mioković, direktor JU Dom zdravlja KS-a potpisali su sporazum o namjenskom korištenju sredstava za nabavku stomatološke stolice, mobilijara za pneumoftiziolški dispanzer i automobila za higijensko-epidemološku službu Doma zdravlja Ilidža.\nOvim sporazumom Općina Ilidža je iz budžeta odobrila 100.000 KM za nabavku opreme radi poboljšanja uslova rada u ovoj zdravstvenoj ustanovi.\nOpćina kontinuiranono vodi računa o zdravstvu na Ilidži i finansijski ga podržava kako bi pružanje zdravstvenih usluga našim stanovnicima bilo što bolje. I u narednim godinama ćemo u okviru naših mogućnosti pomagati i ulagati u zdravstvo na Ilidži, kazao je načelnik Memić.\nDirektor JU Dom zdravlja KS-a Milan Mioković je zahvalio Općini Ilidža i načelniku Memiću na dosadašnjoj uspješnoj saradnji i kontinuiranoj pomoći za stvaranje povoljnijih uslova u cilju pružanja kvalitetnijih zdrastvenih usluga.\nDomu zdravlja Hadžići doniran UZ aparat\n4 ožujka, 2017 Dervis Deljo Zanimljivo 0\nU prostorijama Doma zdravlja Hadžići danas je potpisan ugovor o darivanju dijagnostičnog ultrazvučnog aparata vrijednog 48.000 KM, saopćila je Općina Hadžići. Potpisan ugovor Ugovor su potpisali Općinski načelnik Hamdo Ejubović, direktor Hoše Komerca Izet Bozalija […]


Mogu li da postavim preslikane margine u programu Word Web App? - Word\nMogu li da postavim preslikane margine u programu Word Web App?\nAko poznajete verziju programa Word za računare, znate da možete koristiti preslikane margine za dvostrane dokumente kao što su knjige ili časopisi. Word Online zadržava preslikane margine koje se već nalaze u dokumentu, ali još uvek ne pruža način da ih dodate.\nAko imate Word aplikaciju za računare, kliknite na dugme Otvori u programu Word da biste otvorili dokument i kreirali preslikane margine.\nKada završite sa radom i koje ste sačuvali dokument, možete da uredite dokument u Word Onlinei on će očuvati preslikane margine.\nDa biste saznali više, pogledajte članak Postavljanje preslikanih margina za naporedne stranice u programu Word za Windows. Ako nemate Word, možete da probate ili kupite u najnovijoj verziji sistema Office odmah.


BANjALUKA: Srpski član Predsedništva BiH Milorad Dodik rekao je večeras da bi Skupština Republike Srpske trebalo da poništi sve što je izvan Ustava i Dejtonskog sporazuma. Već dugo mislim da stvari moraju ići tako što ćemo u Narodnoj skupštini… »\nMoskva -- Uvođenje novih američkih sankcija bio bi najgori mogući scenario za odnose između Rusije i SAD, čime bi se "obrisao duh Ženeve", rekao je Dmitri Peskov. U Ženevi su se letos sastali predsednici Rusije i SAD, Vladimir Putin i DŽozef… »\nAtina -- Grčka obalska straža započela je danas operaciju potrage i spašavanja nakon što je brod sa oko 150 migranata zapao u probleme kod jugozapadne obale te zemlje. Obalska straža je saopštila da je prolazni teretni brod podigao uzbunu nakon… »\nNovi iranski ministar spoljnih poslova rekao je da će se njegova zemlja vratiti pregovorima o nuklearnom programu "vrlo skoro" ali je optužio administraciju prdsednika SAD Džoa Bajdena da šalje kontradiktorne poruke. Ministar Hosain Amir Abdolah rekao… »\nIzraelske trupe ispalile su danas gumene metke i ubile jednog Palestinca. Izraelske trupe pvredile su više ljudi tokom sukoba koji su izbili na protestu protiv izraelskih naselja na okupiranoj Zapadnoj obali, saopštili su palestinsko Ministarstvo… »\nPortugal, svetski broj 1 u vakcinaciji: Za sve je zaslužan jedan vojnik\nPrema podacima "Our world in data", u Portugalu je u potpunosti vakcinisano 84 odsto populacije, što je najveći procenat vakcininisanih u nekoj zemlji u svetu. To znači da se Portugal brzo približava svom ciju - da u potpunosti vakciniše 85 odsto… »\nAmeričko zakonodavstvo ograničava mogućnosti za saradnju sa ruskom vojskom i svodi ga na minimum koji je neophodan za sprečavanje konflikata, izjavio je portparol Pentagona. Prethodno se predsednik Združenog komiteta načelnika štabova američke… »\nOvde se nešto dešava... Voditeljke tokom programa saznale da su pozitivne, odmah izbačene iz studija (video)\nDve ko-voditeljke na ABC-ovom programu "Vju" (Pogled) bile su pozitivni na koronavirus i morale su da napuste program u sred emisije. Ana Navaro i Sani Hostin, obe kompletno vakcinisane, napustile su studio danas nekoliko minuta pre nego što je američka… »\nNoćna mora SAD Amerikanci žele Rusiji da zabrane pristup Atlantskom okeanu\nKolumnista lista "Biznis insajder" Kristofer Vudi izložio je svoje viđenje o tome na koji način Amerika planira da Rusiji zabrani pristup Atlantskom okeanu. - Pomoću avionske vojne baze Keblavik kod grada Rejkjavik američki avioni će nadgledati… »\nTalibani imaju opasnog neprijatelja u dvorištu. Službene novine ISIS-a "Naba" objavile su 24. septembra sažetak nedavnih operacija terorističke grupe protiv talibana u Avganistanu. Prema "Nabi", ćelije ISIS-provincije Horasan (ISIS-K) izvele su… »\nUžas u Zagrebu, troje mrtvih u pucnjavi: Otac ubio dvoje dece, pa presudio i sebi?!\nMondo pre 25 minutajoš 8 povezanih\nRTV pre 15 minutajoš 5 povezanih


ZARADA OD BESPLATNIH AKCIJA: Na računu vas čeka 2.200 dinara! : Nadlanu.com\nObjavljeno 24. maj 2017. / 13:20:47\nPoslednje dividende, koje sleduju građanima, isplaćene su u septembru 2016. godine i to za NIS, Aerodrom "Nikola Tesla" i Telekom. Besplatne akcije za Telekom podeljene su građanima još 2012. godine, ali iz nekog razloga država građanima ne odobrava da trguju sa njima, ali dividende za Telekom od 2014. godine redovno se isplaćuju.\n- Ove dividende od NIS -a će po svemu sudeći biti isplaćene za dva do tri meseca. Aerodrom "Nikola Tesla" i Telekom do kraja juna imaju rok da objave konkretne odluke o isplati dividenda - objašnjava Branislav Jorgić, broker.\nPo Zakonu svi građani koji su ostvarili pravo na besplatne akcije do sada dobili pet akcija NIS-a i jednu akciju "Aerodroma".\nCECA RAŽNATOVIĆ ZARAĐUJE I DOK SEDI: Pevačica samo od…\n- Trenutna vrednost akcija na beogradskoj berzi za NIS iznosi 748 dinara, a za Aerodrom “Nikola Tesla” 1.302 dinara, pa tako onim građanima, koji ih nisu prodali, akcije vrede 5.052 dinara - kaže Jorgić.\nOko 4,8 miliona građana Srbije dobilo je 2010. godine po 1.700 dinara iz Privatizacionog registra (fond u koji se slivao novac od privatizacija). Ovaj novac država je tada uplatila na njihove račune u Poštanskoj štedionici, na koji je u međuvremenu uplaćivan i novac od dividendi "NIS" i Aerodroma "Nikola Tesla".\nPored besplatnih akcija, kompanije NIS i "Aerodrom" su u proteklih nekoliko godina isplaćivale i dividende iz dobiti poslovanja, i one danas iznose ukupno oko 1.150 dinara. Dividende isplaćuje i “Telekom Srbija”, od koga svaki građanin ima po 31 akciju. Od 2014. do danas po tom osnovu na njihovim računima nalazi se još oko 996 dinara.\nProcedura podizanja novca sa računa u "Pošti" nije komplikovana, od dokumenata je potrebna samo lična karta, a novac se dobija već narednog dana. Ukoliko se neko odluči da akcijama NIS-a i "Aerodroma Beograd" trguje na berzi, proceduru takođe može pokrenuti na istom mestu.


ŽOK Spartak: Ne prihvatamo odluke OS S, idemo na Sud\nTanjug 21. maja 2020. 10:55\nSUBOTICA – Ženski odbojkaški klub Spartak iz Subotice saopštio je danas da ne prihvata, kako tvrde, nezakonitu odluku Odbojkaškog Saveza Srbije o prekidu nacionalnog prvenstva i formiranja Lige sa sezonu 2020/21.\n„Naime, nezakonitom odlukom Izvršnog Odbora OŠ odbojkaška Superliga nije poništena kao što je to učinjeno u većini odbojkaških prvenstava širom Evrope, već je okončana proglašenjem prvaka za zelenim stolom preko elektronske sednice. ŽOK Spartak je izbačen iz Lige, iako smo dva kola pre kraja regularanog dela prvenstva imali realne šanse da izborimo baraž za opstanak u društvu najboljih“, poručuju iz Subotice.\nKako se ističe, ovom nezakinotom odlukom ukinuto im je pravo da na terenu izbore opstanak u Super ligi.\n„Smatramo da je odluka skandalozna, naročito što sve naredne lige proširene na 12 klubova, a samo je Superliga ostala na istom broju od 10 klubova uz obrazloženje da niko ne bude oštećen. Zašto je onda oštećen samo ŽOK Spartak, kome smeta jedan od najstarijih ženskih odbojkaških klubova u državi sa velikom tradicijom koji je bio četiri puta vicešampion države u poslednjih desetak godina , dva puta finalista Kupa Srbije i koji je dao nekoliko reprezentativki?“\nRazočarani smo OŠ i načinom na koji je ova odluka donešena, navode iz Spartaka.\n„Nismo ranije izlazili sa saopštenjem jer smo tražili način da u direktnoj komunikaciji sa predsednikom i generalnim sekretarom OŠ nađemo rešenje da se ova skandalozna i nezakonita odluka poništi. Čak smo bili i na sastanku sa čelnim ljudima OŠ koji su kategorički odbili mogućnost da se ova odluka može promeniti i da ostaje na snazi“.\n„Smatramo da još uvek ima vremena i mogućnosti da se ova nepravda ispravi. Svako može da pogreši, ali je veliki onaj koji svoju grešku uvidi i poradi na tome da je ispravi i da se u budućnosti slične greške ne ponavljaju. Spartak će ispravnost sadašnje nezakonite odluke, ukoliko ostane na snazi, preispitati kod najviših srpskih, evropskih sudskih istanci i arbitraža“, zaključuju iz Subotice.\nPodsetimom, prethodno je sa istim stavom u javnost izašao ŽOK Radnički iz Beograda, koji se borio za uzlazak u Superligu.


Kragujevčani nagradili srebrne sa Svetskog prvenstva | Ostali sportovi | Direktno\n29. 01. 2020. 16:44 0\nKragujevčani nagradili srebrne sa Svetskog prvenstva\nIza Sportskog privrednog društva Radnički je veoma uspešan period u kome su blistali vaterpolisti, kako na klupskom, tako i na reprezentativnom planu. Izuzetno ambiciozan projekat kojim su objedinjeni sportski klubovi i infrastruktura Grada Kragujevca, već u prvoj godini postojanja počeo je da daje rezultate.\nKVK Radnički je trijumfovao u Kupu Srbije, a omladinska reprezentacija Srbije predvođena trenerskim tandemom Kragujevčana, selektorom Urošem Stevanovićem i njegovim pomoćnikom Draganom Kozomarom i čak trojicom reprezentativaca Nemanjom Stanojevićem, Stefanom Brankovićem i Lukom Pljevančićem, osvojila je srebrnu medalju na Svetskom prevenstvu u Kuvajtu.\nUpravo iz tog razloga direktor SPD Radnički Bojan Ilić i direktor KVK Radnički Jugoslav Vasović još jednom su želeli da istaknu značaj ovih uspeha ne samo za Kragujevac, već i srpski sport pa su osvajačima srebra sa Svetskog prvenstva za vaterpoliste do 20 godina uručili plakete i priznanja.\n- Velika zahvalnost na pažnji i želji da uspeh koji je ostvaren dodatno dobije odjek i svoj značaj - počeo je obraćanje trener KVK Radnički Uroš Stevanović i potom dodao:\n- Biti drugi na svetu nije mala stvar i kako vreme odmiče, nama taj uspeh sve više znači. U tom prvom trenutku postojao je osećaj gorčine, jer smo izgubili finale koje se ne igra svakog dana, ali ovaj rezultat je veliki podstrek za naš još bolji rad u budućnosti. Nadam se da ćemo, kako smo završili 2019. godinu osvajanjem Kupa Srbije i srebra na Svetskom prvenstvu, isto tako nastaviti i u 2020. Očekuju nas velika iskušenja, želimo da ispunimo naše ciljeve, uđemo u A1 Jadransku ligu, borimo se za titulu šampiona Srbije, a u septembru nam predstoji i Svetsko prvenstvo za juniore, gde će većina ovih momaka učestvovati.\nUtiske iz Kuvajta još jednom je sumirao i omladinski reprezentativac i prvotimac KVK Radnički Nemanja Stanojević.\n- S obzirom na to da se turnir održavao u nezgodno vreme, igrali smo nekoliko pripremnih turnira i utakmica koje smo iskoristili na pravi način. Srpemali smo se kroz sparinge sa Italijanima, išli smo u Budimpeštu... Kako je turnir odmicao, mi smo podizali formu i nivo naše igre. Svaku utakmicu smo odigrali timski, a duh zajedništva je bio veoma izražen. Nismo bili svrstavani u favorite, ali smo verovali u sebe, međusobno smo se bodrili i na kraju zaslužili srebro. Nije lepo izgubiti u finalu, ali drugo mesto na svetu nije mala stvar - konstatovao je Stanojević.\nSportsko poslovno društvo Radnički veliku pažnju poklanja obrazovanju svojih članova. U prilog tome svedoči i podatak da KVK Radnički ima potpisan ugovor sa Fakultetom za sport Univerziteta "Union - Nikola Tesla", koji stipendira osnovne akademske studije četvorice prvotimaca: Lazara Dobožanova, Nebojše Toholja, Nemanje Stevanovića i Uglješe Panića. Iz tog razloga na svečanosti u Biznis inovacionom centru u Kragujevcu prisustvovala je i prof. dr Ivanka Gajić, dekanka Fakulteta za sport.\n- Veliko mi je zadovoljstvo i čast da sam sa vama ovom prilikom, jer ova medalja osvojena u Kuvajtu za mene je zlatna. Uloženi trud i rad doneo je rezultate i kao dugogodišnji prosvetni radnik i bivši sportista moram da istaknem da imate vrhunske trenere i sjajno rukovodstvo koje treba da čuvate i negujete. Radnički je veliki klub, to je dokazao rezultatima, ali i birgom i inicijativom da se njegovi članovi obrazuju. Fakultet za sport je društveno-odgovorna visokoobrazovna institucija, jer osim vaterpolista Radničkog stipendiramo preko 40 perspektivnih sportista, od čega 25 olimpijaca. Bez obrazovanja nema vrhunskih rezultata i zato vam je Fakultet za sport na raspolaganju kao i svi naši resursi, a u ime nastavno-naučnog veća još jednom vam čestitam i želim još mnogo uspeha u budućnosti.\nProslavljeni vaterpolista i reprezentativac, danas u ulozi direktora, Jugoslav Vasović izvanredno se snalazi u ulozi prvog operativca kluba. Ističući značaj osvajanja srebrnog odličja u Kuvajtu Vasović je dodao:\n- Moram da naglasim da je reprezentacija Srbije bila ubedljivo najmlađa. U konkurenciji igrača do 20 godina mi smo imali vaterpoliste sa samo 17 i 18 godina i to je najveća pobeda ove ekipe. Takođe, sa ponosom ističem da je 90 odsto priprema za to Svetsko prvenstvo odrađeno u prostoru kojim rukovodi Radnički, što predstavlja još jedan deo tog uspeha. Uslovi za rad na bazenu, teretani i pratećim sadržajima bili su izvanredni.\nO ambicijama Radničkog u nastavku sezonu Vasović je rekao:\n- Naši ciljevi su najveći, nigde ne idemo da osvojimo drugo mesto, već želimo najviši plasman, a ako se drugo mesto i dogodi, to će biti znak da moramo da radimo još više. Želim posebno da se zahvalim dekanki Gajić na sjajnoj saradnji koju imamo sa Fakultetom za sport i u potpunosti se slažem da moramo mnogo da radimo na obrazovanju, stvaranju kvalitetnih kadrova u sportu i novih trenera koji će da stvaraju nove igrače.\nDirektor Sportskog privrednog društva Radnički Bojan Ilić istakao je da svi direktori najviše vole ovakve i slične događaje u kojima imaju priliku da iskazuju zahvalnost, jer je tome uvek prethodio veliki uspeh. Posle zahvalnosti menadžmentu Biznis inovacionom centru u Kragujevcu takođe je istakao zahvalnost Fakultetu za sport.\n- Zahvaljujem se dekanki Gajić ne samo na stipendijama, već čitavom programu koji smo dobili potpisivanjem ugovora o poslovno-tehničkoj saradnji. U klubovima našeg sportsko privrednog društva ima preko 500 dečaka i devojčica, a svaki čln Radničkog ima pravo na besplatno učenje stranog jezika, nastavnu pomoć oko bilo kog predmeta u školi, kao i besplatnu pripremnu nastavu za upis u srednju školu i na fakultet. Mislim da je to primer za koji nisam upoznat da postoji bilo gde drugde u Srbiji. Nama edukacija ne sme da bude u drugom planu, već podjednako važna kao i sportski rezultat, zato mislim da smo na istim talasnim dužinama sa Fakultetom za sport - rekao je Ilić i na kraju poručio:\n- Posebno želim da se zahvalim našim vaterpolistima na osvojenoj medalji, a što se tiče nastavka sezone, znam da oni uvek daju sve od sebe i to je za nas u ovom teretnutku dovoljno. Nadam se da će vas povrede zaobići, a prvaci ćete biti u svakom slučaju - zaključio je Ilić.\nKragujevac Fakultet za sport Ivanka Gajić KVK Radnički Jugoslav Vasović\nNestašica maski u Kragujevcu, šalju ih van zemlje\n"I Vučićeva Srbija 21 je zvezda Pinkovih dnevnika"\n"U bojkotu je cela prava opozicija"


LSV dosledno drugačija od svih drugih partija - PDF Free Download\nLSV dosledno drugačija od svih drugih partija\nDownload "LSV dosledno drugačija od svih drugih partija"\n1 LSV dosledno drugačija od svih drugih partija Gradski odbor Lige socijaldemokrata Vojvodine Zrenjanin održao je 31. marta tribine u naseljima Šumica i Žarko Zrenjanin. Okupljenim građanima obratili su se tom prilikom predsednik Gradskog odbora Predrag Perkić, član Gradskog odbora Vladimir Tešić i odbornik u Skupštini grada Vladimir Milošev. Predrag Perkić se osvrnuo na loše stanje u kojem se naš grad nalazi zahvaljujući aktuelnoj vlasti. - Liga socijaldemokrata Vojvodine želi da u narednom periodu u Zrenjaninu promeni političku praksu koja trenutno vlada, a to je da se jedno govori, a drugo radi. Zbog takvog ponašanja uslovi života u Zrenjaninu su postali katastrofalni. Smatramo da treba na prvom mestu rešavati životne probleme građana. Zato smo u prethodnih godinu dana intenzivno razgovarali sa njima o tome šta ih najviše muči. To je ono što LSV razlikuje od drugih partija to što su nam građani na prvom mestu objasnio je Perkić. Govoreći o stanju u kome se zrenjaninska privreda nalazi Vladimir Tešić se osvrnuo i na obećanja predstavnika aktuelne vladajuće koalicije. - Zrenjaninska privreda je u veoma lošem stanju, svaki peti račun preduzeća je blokiran u Srednjem Banatu, svedoci smo da je gradska vlast pompezno obećavala velike investitore iz Kine, Rusije, Italije, Turske, međutim od obećanog nismo videli ništa izjavio je Tešić. Milošev je podsetio da Liga socijaldemokrata Vojvodine 26 godina nije menjala svoj program i svoju politiku i da tu doslednost građani prepoznaju. - Zalažemo se za decentralizaciju, koja bi rešavanje problema građana učinila efikasnijim, ali isto tako od zakonodavne, izvršne i sudske vlasti za Vojvodinu nećemo odustati, sve u cilju obezbeđivanja boljeg života za građane poručio je Milošev.\n2 Stranački interesi SNS ponovo ispred interesa grada i građana Nakon što je načelnik Komunalne policije Igor Virijević (inače član Srpske napredne stranke), ponosno na sastanku sa predstavnicima političkih partija, na kome je tema bila lepljenje predizbornih plakata na javnim površinama, izjavio da je postignut zajednički dogovor kako će izgledati grad pre i posle izbora, predstavnici Srpske napredne stranke su pokazali šta misle o tom dogovoru. Naime, naš grad su preplavili plakati Srpske napredne stranke oblepljeni na javnim površinama i po drveću koji šalju jasnu poruku da oni misle da su iznad zakona i da za njih ne važe dogovori. Osim što na ovaj način ruže grad, u svom maniru da danas govore jedno, sutra rade drugo nastavili su naprednjaci u Zrenjaninu i u predizbornoj kampanji. Liga socijaldemokrata Vojvodine u Zrenjaninu pita dokle će vladajuća koalicija obmanjivati javnost i zanemarivati interese građana. Postavljamo pitanje da li to zrenjaninski naprednjaci pokazuju da im je više stalo do stranačkog interesa nego do opšte dobrobiti našeg grada i građana. Kao što nisu ispunili obećanja koja su dali građanima u vezi za fabrikom vode, izgradnjom obilaznice, brzog puta do Beograda i mnoga druga, tako ni u kampanji ne mogu da drže reč jedan jedini dan. Podsećamo da je LSV prva stranka koja je u Zrenjaninu još godine inicirala potpisivanje međustranačkog sporazuma o lepljenju predizbornog propagandnog materijala. Liga socijaldemokrata Vojvodine smatra da je nedopustivo da interesi jedne grupacije budu ispred interesa celog grada i svih građana koji u njemu žive. Mi želimo da naš grad bude lepše mesto za život, jer Zrenjaninci i Zrenjaninke zaslužuju bolje. Zbog toga pozivamo građane da 24. aprila dignu glavu i kažu ne bahatosti, neodgovornosti i nepristojnosti.\n3 Perkić: Konkretnim delima do boljeg života U utorak 29. marta u Elemiru i Tarašu održane su tribine na kojima su se prisutnima odratili predsednik Gradskog odbora Lige socijaldemokrata Vojvodine Zrenjanin Predrag Perkić i potpredsednik LSV Zrenjanin Aleksandar Rudić. Aleksandar Rudić je poručio prisutnima da je decentralizacija preko potrebna, kako države Srbije, tako i decentralizacija lokalne samouprave. - Primeri zemalja članica Evropske Unije, kao što su Mađarska, Slovačka, Češka, Poljska, govore nam da ukoliko želimo uređenu državu koja će prepoznavati potrebe i probleme stanovništva, neophodno je da decentralizujemo državu i lokalne samouprave naveo je Rudić. - Davanjem većih ovlašćenja seoskim mesnim zajednicama, bilo bi omogućeno da se svi zainteresovani uključe u procese donošenja odluka kada se radi o lokalnim pitanjima i problemima. Pored toga, uvođenjem člana Gradskog veća zaduženog za oblast sela i ruralnog razvoja napravio bi se kvalitativan korak napred ka unapređivanju odnosa grada prema naseljenim mestima istakao je Rudić. Predrag Perkić se osvrnuo na trenutno stanje u gradu za koje je odgovorna aktuelna vlast, kao i na razliku koja postoji kada je u pitanju Liga socijaldemokrata Vojvodine i druge političke stranke. - Dominantna politička praksa lokalnih političara da jedno misle, drugo govore, a treće rade je nedopustiva. Zbog takvog ponašanja uslovi života u Zrenjaninu su postali katastrofalni, a to je moguće promeniti jedino kvalitetnim, stručnim i predanim radom. Razlika između Lige socijaldemokrata Vojvodine i stranaka koje čine akuelnu gradsku vlast je ta što iza naših reči stoje čvrsta i nepromenjena ubeđenja, ali i konkretna dela zaključio je Perkić.\n4 Na prvom mestu posvetiti se rešavanju životnih problema Gradski odbor Lige socijaldemokrata Vojvodine organizovao je sinoć, 28. marta, tribinu u Lazarevu, na kojoj su sa stanovnicima Lazareva razgovarali Predrag Perkić predsednik Gradskog odbora Lige socijaldemokrata Vojvodine, Bojana Begović potpredsednica Gradskog odbora i Aleksandar Marton pokrajinski poslanik. Predrag Perkić je kazao prisutnima da je Liga socijaldemokrata Vojvodine uvek bila dosledno drugačija od drugih i da će se LSV potruditi da zrenjaninsku političku scenu upristoji, da ponovo građanima vrati poverenje u izgovorenu reč, koje je aktuelna politička vlast za četiri godine uspela da obesmisli. - Mi iz Lige socijaldemokrata Vojvodine smo uvek odgovorno stajali iza svake izgovorene reči, to je naš princip rada i zato smo uvek građane i građanke smeli da pogledamo u oči izjavio je Perkić, dodajući da je posebno važno da na vlasti budu odgovorni, pošteni i vredni ljudi kojima su građani na prvom mestu. Begović je naglasila da se LSV zalaže za društvo koje daje šansu mladosti. - Izuzetno je važno da mladi ljudi dobiju priliku da rade i žive normalno u svom mestu i svojoj državi, jer su oni budućnost jednog društva. Rešenje problema mladih nije u odlasku iz zemlje, već su upravo mladi rešenje za probleme sa kojima se naše društvo suočava objasnila je Begović. Marton je poručio da smatra da naseljena mesta zaslužuju bolje uslove za život. - Potrebno je povećati stepen decentralizacije i preneti određene nadležnosti na mesne zajednice kako bi stanovnicima naseljenih mesta bio olakšan život. Takođe, smatramo da treba staviti veći akcenat na naseljena mesta u Zrenjaninu istakao je Marton pozivajući sve prisutne da 24. aprila izađu na izbore i glasaju za Ligu socijaldemokrata Vojvodine.\n5 Našim preduzetnicima i paorima iste subvencije kao i strancima Predsednik Gradske organizacije Lige socijaldemokrata Vojvodine Zrenjanin Predrag Perkić je na konferenciji za novinare održanoj u utorak 29. marta, podsetio sugrađane da se Liga socijaldemokrata Vojvodine zalaže za bolje uslove domaćim privrednicima i poljoprivrednicima. Kompanije, firme, preduzetnici i poljoprivrednici u našoj zemlji moraju imati jednako pravo na jednake subvencije i stimulacije kao i stranci. Autonomnoj pokrajini Vojvodini i čitavoj Republici Srbiji je potrebno privlačenje stranog kapitala, ali to ne znači da naši građani u odnosu na strance smeju biti građani drugog reda. Uvereni smo da su naši preduzetnici i poljoprivrednici jednako sposobni da uz pogodnosti kakve se daju strancima, zaposle domaće radnike i omoguće razvoj naših mesta. Sa druge strane, vrlo često vidimo da su subvencije koje se daju strancima teško zamislive za naše ljude koji umeju i hoće da pod istim uslovima nešto proizvedu. Izuzetno je važno i što na taj način, kapital ostaje ovde u našoj zemlji, umesto da se ovde koriste pogodnosti i zarađuje, a novac izvlači na strane račune. Dajući stimulacije samo strancima stimulišemo velike svetske korporacije koje porez i dobit plaćaju u svojim matičnim zemljama, ili u poreskim rajevima. Ovako ćemo subvencionisati našu privredu i poljoprivredu, kako bi postale konkurentne na globalnom tržištu a samim tim stimulisati izvoz i smanjiti trgovinski deficit.\n6 REŠAVANJE ŽIVOTNIH PROBLEMA NA PRVOM MESTU! Razgovarali smo s građanima o problemima sa kojima se svakodnevno suočavaju. ŽIVOTNE PROBLEME GRAĐANA PRVO REŠITI. U Birčaninovoj ulici veliki problem predstavlja prolazak teških kamiona koji stvaraju duboke kolotrage pa automobili grebu donjim delom o asfalt, dok se kuće tresu kada prolaze kamioni.\n7 Razgovarali smo s građanima o problemima sa kojima se svakodnevno suočavaju. U Čenti i Tarašu su nam se požalili na veoma loše stanje doma kulture. KULTURA MORA STIĆI DO SVAKOG NASELJENOG MESTA\n8 Razgovarali smo s građanima o problemima sa kojima se svakodnevno suočavaju. Zasukati rukave i u naselju Bolnica-Berbersko srediti Begejski kanal i stazu pored Begeja i urediti jezero kod Žitoprodukta!\n9 Razgovarali smo s građanima o problemima sa kojima se svakodnevno suočavaju. Naši sugrađani su zabeležili zapušteno stanje u kome se nalazi park kod Crvenog krsta (Plankova bašta), ali i dečije igralište u Orlovatu i drugim naseljenim mestima. DETINJSTVO NAŠE DECE MOŽE BITI MNOGO LEPŠE, SITNICE ČINE ŽIVOT.\n10 Razgovarali smo s građanima o problemima sa kojima se svakodnevno suočavaju. Lekar opšte prakse u Taraš i mnoga druga mesta dolazi samo nekoliko puta nedeljno pa tako stanovnici tih mesta moraju da odlaze i po nekoliko desetina kilometara do lekara. LEČENJE LJUDI U NASELJENIM MESTIMA MORA BITI PRIORITET.\n11 Gradski odbor LSV Zrenjanin Informativna služba


Đorđe Đoković: Nadam se da će ovo postati lepa tradicija i muškog i ženskog tenisa\nNovak Đoković, najbolji svetski teniser osvojio je Belgrade Open. U finalu je savladao slovačkog tenisera Alexa Molcana sa 2:0 u setovima (6:4, 6:3).\nĐorđe Đoković, direktor Belgrade Open turnira na svečanoj ceremoniji dodele pehara izjavio je da je ponosan što su se prethodno održani turniri priveli kraju na najbolji mogući način, kako je rekao, titulom najboljeg tenisera svih vremena, Novaka Đokovića. Alexu Molcanu je čestitao na neverovatnoj nedelji koja je iza njega, naglasio da je on izuzetan čovek i teniser, izrazio nadu da je ovo samo njegov početak i poželeo sve najbolje u nastavku sezone.\nĐorđe Đoković se zahvalio svima koji su učestvovali u organizaciji turnira, sponzorima, svim volonterima, velikom broju ljudi koji su doprineli uspehu ovih događaja i izrazio nadu da će ovi turniri postati lepa tradicija i muškog i ženskog tenisa.


Kadeti Borca nastavili u svom stilu, ubedljivu pobedu zabeležili protiv Stara u Novom Sadu – Kablarnet\nStar – Borac 51:103 (16:24; 8:21; 13:35; 14:23)\nNema komentaraBorackadetiKK StarMiloš PejanovićNovi SadVuk Obradović\nKadeti Borca nastavili su sa impresivnim partijama u Triglav kadetskoj ligi Srbije. Nova žrtva tima Miloša Pejanovića bio je novosadski Star, koji je poražen rezultatom 51:103 (16:24; 8:21; 13:35; 14:23).\nBio je ovo 12. vezani trijumf Čačana u prvenstvu. Za to vreme nisu zabeležili nijedan poraz. Zbog očite dominacije Borac suvereno vlada kadetskim takmičenjem.\nPomoćni trener u stručnom štabu Borca Vuk Obradović nakon meča ističe da tim ima najviše ambicije ove sezone, što pokazuje u svakom duelu.\nTags :BorackadetiKK StarMiloš PejanovićNovi SadVuk Obradović


Pauza u akciji „Potpiši-Prodiši“ zbog pogoršanja epidemiloške situacije - Valjevo na dlanu\nHomeEkologijaPauza u akciji „Potpiši-Prodiši“ zbog pogoršanja epidemiloške situacije\nObaveštavamo javnost u Valjevu da se do daljeg odlaže akcije prikupljanja potpisa za narodnu inicijativu kojom tražimo zabranu prodaje sirovog lignita. Budući da se epidemiloška situacija u Srbiji pogoršava, te da su nadležni državni organi usvojili dodatne mere ograničavanja,organizatori akcije su doneli odluku da se odlože planirane aktivnosti kako bi se sačuvalo zdravlje građana i aktivista koji su prikupljali potpise. Ovom prilikom se zahvaljujemo svim građankama i građanima koji su svojim potpisom podržali narodnu inicijativu proteklih dana.\nU ovom trenutku, stavljamo zarez na ovu priču, odlažemo prikupljanje potpisa za prvu priliku kad to bude izvodljivo. Blagovremeno ćemo vas obaveštavati o daljim planovima, a u međuvremenu pozivamo da nas kontaktirate ako želite da se priključite inicijativi za prikupljanje potpisa u budućnosti. Uskoro će biti objavljen tačan broj prikupljenih potpisa u svim gradovima u Srbiji. Sve liste sa potpisima će biti predate Narodnoj Skupštini Republike Srbije.\nNarodnu inicijativu za zabranu prodaje sirovog lignita pokrenulo je udruženje „Srbija u pokretu“a pored Valjeva, sprovodi se i u Novom Sadu, Zrenjaninu, Pančevu, Beogradu, Smederevu,Kragujevcu, Čačku, Boru, Užicu i Nišu.\nOrganizacije koje su se priključile ovoj inicijativi u borbi za čistiji vazduh su “Irevolucija” iz Valjeva, “ProTok” iz Smedereva, “Odbranimo Teslu” iz Pančeva, “Dom omladine” Bor, “Lokalni odgovor” i Odbor za ljudska prava iz Valjeva, inicijativa“Vazduh nije roba” iz Zrenjanina, “Ekostraža” i startup “Taraba”.


"Lasta" u "Gradu otvorenog srca" - Dan u Beogradu\nNaslovna » Turizam » „Lasta“ u „Gradu otvorenog srca“\nNeko drugi 28. decembar 2011. Turizam Postavite komentar\nSaobraćajno preduzeće „Lasta“ pripremilo je specijalnu novogodišnju ponudu za Beograđane i sve goste prestonice. Poslednja dva dana 2011. godine, 30. i 31. decembra, kao i 1. januara, „Lasta“ u saradnji sa Turističkom organizacijom Beograda organizuje obilazak grada.\nPrvi polazak će biti u 10.00, sa vodičem na engleskom, a sledeći u podne, sa objašnjenjima stručnog vodiča na srpskom jeziku. Oba polaska su sa Turističkog stajališta na Trgu Nikole Pašića (ispred Skupštine grada). Cena karte za razgledanje grada je 200 dinara, a sav prihod ide u humanitarne svrhe.\n„Lasta“ će se pobrinuti da se novogodišnje slavlje nastavi i posle dočeka, pa će tako 1. januara otvoreni autobusi ovog preduzeća na svaki sat, počevši od 10.00, pa sve do 15.00, saobraćati od stajališta ispred hotela „Slavija“ do Trga Republike.\nOtvoreni autobusi, kojima se tokom sezone organizuje razgledanje prestonice, ovom prilikom će omogućiti putnicima da centar grada sagledaju iz nove perspektive, u zimskom ambijentu. „Lasta“ poziva sve Beograđane i goste glavnog grada da njihovim otvorenim autobusima obiđu centar grada uz muziku i tople napitke koji će biti služeni u vozilu.\nAtraktivna vožnja, kojom se „Lasta“ uključuje u manifestaciju Turističke organizacije Beograda „Grad otvorenog srca“, u duhu novogodišnjih praznika biće besplatna za sve sugrađane. (Beoinfo)\nTagovibg svaštara lasta turizam\nPrethodni „Bus plus“ u potpunosti od 1. februara\nSledeći (On the Quest for) Beograd Underground


Dipper dron – leteća podmornica (VIDEO) - SVET KOMPJUTERA\nTokom poslednjih nekoliko godina, brojni proizvođači dronova navikli su nas na to da je „klasični“ ili bar najčešći izgled drona takozvani quadcopter, helikopter sa četiri elise raspoređene oko tela drona. Ipak, to ne sprečava konstruktore da prave različite atipične i specijalizovane modele, od malih ornitoptera koji mašu krilima poput ptice do podmornica različitog oblika i stepena kompleksnosti.\nGrupa stručnjaka za robotiku sa švajcarskog Saveznog instituta za tehnologiju u Cirihu (ETH - Eidgenössische Technische Hochschule Zürich) tokom poslednjih devet meseci razvila je Dipper,veoma specifičan dron koji može i da leti i da bude podmornica. Na prvi pogled, Dipper liči na klasičnu jedrilicu koju prave aero-modelari, čak se i „lansira“ na sličan način, iz ruke. Kada se nađe u vezduhu Dipper je u stanju da leti petnaest minuta brzinom od 70 kilometara na sat, kao prosečan dron u obliku aviona, ali njegovo pravo lice pokazuje se kada se nađe iznad vodene površine. Naime, ovaj dron je u stanju da sklopi krila i prednji propeler pa da se sa visine od 150 metara zaleti ka vodi i zaroni u nju brzinom od 130 kilometara na sat, poput ptice koja juri podvodni plen. Dipper nastavlja da se kreće u vodi, pomoću repne elise (pokreće je isti elektromotor), brzinom od 9 kilometara na sat i ne duže od 10 minuta. Ipak, najimpresivniji manevar ovog drona je ipak njegova mogućnost da izroni iz vode i najnormalnije nastavi let.\nPrimarna svrha ovog drona je dokazivanje da je konstrukcija takvog uređaja uopšte moguća, kao i demonstracija robusnog sistema za tranziciju između kretanja kroz vazduh i vodu. Samo je pitanje vremena kada će se pojaviti komercijalni dronovi ovakvog tipa.\nFIFA 22 stiže u oktobru (VIDEO)


Stanivuković: Efikasnija primena IPARD programa ojačava konkurentnost privrede – Bankar.rs\nHome/MAKROEKONOMIJA/Stanivuković: Efikasnija primena IPARD programa ojačava konkurentnost privrede\nNovi Sad, 14. maja 2019. - Peto zasedanja Odbora za pracenje sprovodjenja IPARD programa, u Privrednoj komori Vojvodine, kojim je predsedavao ministar poljoprovrede, sumarstva i vodoprivrede. FOTO TANJUG / JAROSLAV PAP/ bg\nDržavni sekretar u Ministarstvu finansija Republike Srbije Gojko Stanivuković danas je prisustvovao sastanku Odbora za praćenje sprovođenja IPARD II programa u Novom Sadu. Stanivuković je podvukao da poljoprivreda značajno doprinosi rastu našeg BDP-a, kao i da će dalja i efikasnija primena IPARD programa ojačati komnkurentnost u tom sektoru, uticati na njegov razvoj i značajno podržati poljoprivredne proizvođače.\nStanivuković je podsetio da je Evropska komisija deo svojih nadležnosti poverila Republici Srbiji kroz indirektno upravljanje.\n„Aktivnosti u sprovođenju IPA sredstava i IPARD programa bile su veoma intenzivne u prethodnom periodu, a praćenje implementacije i efikasnija realizacija mera svakako će biti jedan od naših glavnih prioriteta. Osiguraćemo pojačan nadzor od strane NAO strukture kako bismo bili sigurni da IPARD sistem neometano i uspešno funkcioniše“, rekao je Stanivuković.\nOn je podsetio da je do sada objavljeno pet javnih poziva od strane IPARD agencije i da će se do kraja godine intenzivirati proces odobravanja zahteva potencijalnih korisnika za mere 1 i 3 u cilju apsorpcije što većeg iznosa sredstava.\nStanivuković je naveo da su u toku i pripreme za akreditaciju ostalih mera u okviru IPARD II programa, i to mera 7 i 9 koji se odnose na ruralnu diversifikaciju i tehničku pomoć.\n„Jedan od ključnih aspekata sprovođenja IPARD programa je jačanje kapaciteta struktura koje su uključene u ovaj proces. Potrebno je da sva tela obezbede adekvatan broj zaposlenih kao i njihovo kontinuirano obučavanje“, napomenuo je Stanivuković.\nUkazao je da je posebna pažnja posvećena tretiranju mogućih nepravilnosti u sprovođenju sredstava i nepravilno utrošenim sredstvima.\n„Komunikacija sa Evropskom komisijom i Evropskom kancelarijom za borbu protiv prevara (OLAF) po ovom pitanju je redovna i otvorena, što će se nastaviti i u narednom periodu“, rekao je Stanivuković.\nU skladu sa Akcionim planom koji je usvojila IPARD radna grupa, podnošenje paketa dokumentacije neophodnog da bi Evropska komisija poverila upravljačke dužnosti Republici Srbiji („entrustment package“) je planirano za septembar ove godine, čemu će prethoditi eksterna revizija predviđena za jul mesec.\nStanivuković je podvukao da je sprovođenje IPARD programa u Republici Srbiji od izuzetnog značaja za sektor poljoprivrede i ruralnog razvoja, uključujući i sam pregovarački proces i poglavlje 11.\nSastanku Odbora za praćenje sprovođenja IPARD II programa u Novom Sadu prisustvovali su ministar poljoprivrede, šumarstva i vodoprivrede u Vladi Republike Srbije Branislav Nedimović, predstavnici Delegacije EU u Srbiji, kao i predstavnici Uprave Evropske komisije nadležne za politiku Unije u oblasti poljoprivrede i ruralnog razvoja (DG Agri).\nMinistar Nedimović je najavio da će od jeseni biti uključena još dva nova sektora u IPARD, a to su sektor jaja i sektor vina, kao i da su dobili dva nova zahteva od poljoprivrednih proizvođača, za preradu voća i od proizvođača mleka.\n„Od jeseni imamo i agroturizam, jer je usvojena mera za razvoj ruralnog turizma. To je jako važno jer možemo da koristimo naš geografski potencijal i hranu koju proizvodimo“, rekao je Nedimović.\nPredstavnik Direktorata za poljoprivredu i ruralni razvoj u IPARD programu Liam Breslin ocenio je da 175 miliona evra predpristupne pomoći iz IPARD programa može promeniti mnoge stvari u poljoprivredi.\n„U toku je obrada pristiglih predmeta i očekujemo uskoro i isplatu i donošenje rešenja po tim predmetima. Očekujemo sada, takođe, da se prijavljuju oni koji su zainteresovani za razvoj agroturizma i da apliciraju za sredstva iz IPARD programa“, rekao je Breslin.\nGojko Stanivuković IPARD ministarstvo finansija


IRAN IZDAO NALOG ZA HAPŠENJE DONALDA TRUMPA | Hayat.ba\nIran je izdao nalog za hapšenje predsjednika SAD Donalda Trumpa i još 30 osoba zbog sumnje da su umiješani u napad na iranskog generala u Bagdadu.\nPoslije dvogodišnje istrage, zaplijenjena je veća količina otpada, uključujući i 700 kilograma električnog otpada i elektronske opreme, a uhapšeni članovi grupe sumnjiče se i za falsifikovanje dokumentacije u cilju vršenja nezakonitih aktivnosti, navodi se u saopćenju Europola, policijske agencije Evropske unije.\nKrijumčari su u brodskim kontejnerima transportovali korištenu robu u koju se ubrajaju dijelovi vozila, predmeti za domaćinstvo, kao i ogromna količina električnog otpada i elektronske opreme, a rezultati istrage koju su sproveli nadležni u Španiji pokazuju da je elektronski otpad transportovan u nekoliko zemalja Afrike radi preprodaje.\nRadi se o zastarjeloj i neupotrebljivoj opremi koja je prethodno prikupljana iz kontejnera za đubre i na ulicama, stoji u saopćenju.\nTokom pretprošle i prošle godine, kriminalna grupa je iz luke u Tenerifima ka nekoliko afričkih zemalja 138 puta prebacila ovakvu robu, a ukupna količina prokrijumčarenog opasnog otpada tokom tog perioda procjenjuje se na 2,5 tona, od čega je više od 750.000 kilograma činio otpad koji potiče iz električne i elektronske opreme, navodi se takođe u saopćenju Europola.


SVAKA ČAST Nećete verovati koliko gledalaca je pratilo meč Zvezda\nIzvor: 011vodič.com, 17.Jul.2019, 19:37\nFoto: Aleksandar Dimitrijević / RAS Srbija Revanš meč prvog kola kvalifikacija za Ligu šampiona između Crvene zvezde i Suduve je bio najgledanija emisija na svim televizijama tokom utorka. Foto: Aleksandar Dimitrijević / RAS Srbija FK Crvena zvezda Ovosezonska premijera na stadionu „Rajko Mitić” privukla je veliki broj zvezdaša, a pored >> Pročitaj celu vest na sajtu 011vodič.com << dobre posete i činjenice da je utakmicu sa tribina pratila 23.571 osoba, pažnju je privukla i među televizijskim gledaocima. Duel šampiona Srbije i Litvanije je kraj malih ekrana gledalo 1.750.000 ljudi čime je meč srpskog tima iza sebe po gledanosti ostavio sve emisije emitovane tog dana, od kojih su neke sa dugom tradicijom i veoma velikom gledanošću. Fenomenalne brojke po pitanju gledanosti samo su se nadovezale na one ostvarene nedelju dana ranije u Litvaniji kad je utakmca našeg kluba takođe bila najgledanija. Sledeću utakmicu izabranici Vladana Milojevića igraju za šest dana protiv Helsinkija. More\nThe post SVAKA ČAST Nećete verovati koliko gledalaca je pratilo meč Zvezda appeared first on 011vodic.com.\nKurir: CRVENO-BELI NAJGLEDANIJI: Zvezdu gledalo 1.750.000 ljudi!\nFoto: Aleksandar Dimitrijević / RAS Srbija Fudbaleri Crvene Zvezde u subotu, 20. jula, počinju novu borbu za šampiona Srbije. Foto: Aleksandar Dimitrijević / RAS Srbija FK Crvena zvezda Sezonu će otvoriti na svom stadionu protiv Javora. Meč počinje u 20 časova, a karte se mogu kupiti po cenama...


Obradović (Dveri): Strane firme u Srbiji favorizovane u odnosu na domaće\nBeta 2. marta 2022. 13:10\nPredsednik Dveri Boško Obradović ocenio je danas da su strane firme u Srbiji favorizovane u odnosu na domaće, a da se radnici u tim stranim firmama suočavaju sa brojnim problemima o kojima se ćuti.\n„Strane firme u Srbiji su zaštićene kao beli medvedi, njima se klanjaju svi, od predsednika Srbije do predsednika opština, daju im se sve subvencije, poreske olakšice i oprema im se kompletna komunalna infrastruktura. To isto ne dobijaju domaći preduzetnici“, rekao je Obradović na konferenciji za novinare u Čačku.\nOn je dodao da Dveri nisu protiv stranih investicija, već da su samo protiv tretiranja domaćih radnika kao jeftine radne snage.\n„Smatramo da strane kompanije treba da obezbede ista ona radnička i sindikalna prava kakva radnici imaju u njihovim zemljama, kao i poštene plate, a ne da dolaze u Srbiju samo zato što im naša vlast poklanja radnu snagu kao ‘roblje'“, rekao je Obradović.\nOn je dodao da sličnih problema ima i u domaćim firmama ali da strane kompanije dobijaju ogromne subvencije od države i nad njima mora da se vrši mnogo veći inspekcijski nadzor nego što je to radjeno do sada.\nObradović je rekao da je nemačka firma Forverk, koja je otvorena pre dve godine u Čačku dobila od Grada besplatno zemljište na kome je izgradjena firma, kao i besplatno komunalno opremanje, a jedna od ulica u Čačku dobila je i ime po njenom vlasniku.\n„Forverk od početka ne poštuje ugovorene obaveze, obećano je zapošljavanje mnogo više radnika, zagadjuje se životna sredina prljavim tehnologijama, vrši se mobing radnika, radnici dobijaju povrede na radu, vrši se stranačko zapošljavanje“, rekao je Obradović.\nDve bivše radnice Forverka – Jelena Glišović i Jelena Milić rekle su na istoj konferenciji da je nedavno oko 100 radnika te firme dobilo otkaz, bez otkaznog roka, medju kojima su i njih dve.\nJelena Glišović je rekla da je u Forverku radila godinu dana i da je doživela više neprijatnosti, da je imala povrede na radu, zbog kojih nije mogla da radi više od meseca dana, a u to vreme joj je isplaćivano 65 odsto od zarade.\nOna je dodala da je jedan od poslodavaca „primorao“ da potpiše izjavu da posao nije obavila dobro, što je ona i uradila strahujući da će izgubiti posao ako to ne uradi, iako je znala posle godinu dana rada kako i šta treba da radi i da je kasnije ta njena izjava zloupotrebljena.\nJelena Milić je rekla da je na poslu zadobila više opekotina, zbog loše zaštitne opreme, ali nije išla na bolovanje i nastavila je da radi.\nOna je dodala da joj je otkaz uručen 15 minuta pred završetak radnog vremena i da je otkaz dobila kao tehnološki višak.\nPrema rečima bivših radnica njihove plate u Forverku su po ugovoru bile oko 48.000 dinara, ali su im odbijali za organizovan prevoz i ishranu u firminoj kantini, tako da su dobijale oko 40.000 dinara mesečno.\nO otkazu u Forverku ranije je govorila još jedna bivša radnica – Ivana Zarić, majka dvoje dece predškolskog uzrasta koja je na konferenciji za novinare saopštila da je dobila otkaz dok je bila na bolovanju zbog kovida-19.


Studija u SAD pokazala da je vakcina Astrazeneke efikasna 79 odsto - Glas Zaječara\nHome Društvo Studija u SAD pokazala da je vakcina Astrazeneke efikasna 79 odsto\nStudija u SAD pokazala da je vakcina Astrazeneke efikasna 79 odsto\nVakcina koju su napravili Univerzitet Oksford i Astrazeneka efikasna je 79 odsto u sprečavanju kovida-19, pokazali su rezultati studije u SAD, Čileu i Peruu, saopštila je kompanija koja je tražila da vakcina bude odobrena i u Americi.\nKako prenosi Glas Amerike (VOA), Astrazeneka je 100 odsto efikasna u sprečavanju teških oblika kovida i potpuno je bezbedna za upotrebu, saopštio je proizvodjač rezultate studije u kojoj je učestvovalo više od 32.000 volontera.\nNovi podaci mogli bi da uliju sigurnost nakon brige koju su izazvali navodi da Astrazenekina vakcina izaziva krvne ugruške i da nije bezbedna za upotrebu, što su kasnije demantovali i Svetska zdravstvena organizacija i Evropska agencija za lekove.\nBrojne evropske zemlje su najpre obustavile upotrebu te vakcine, da bi potom ponovo krenule da je koriste. Da bi vratili poverenje javnosti u vakcinu, primili su je i pojedini lideri poput britanskog premijera Borisa Džonsona.\nAstrazeneka je saopštila da će nezavisna komisija u SAD ponovo istražiti navode o pojavi krvnih ugrušaka posle vakcine.\nKompanija sa sedištem u Londonu je već potvrdila da je sopstvenom istragom sprovedenom na 21.583 učesnika koji su primili bar jednu dozu vakcine, utvrdila da nema rizika od tromboze.\nAstrazeneka u SAD čeka odobrenje Uprave za hranu i lekove (FDA) za šta će biti potrebno nekoliko nedelja.\nPrethodni tekstSPC i njeni vernici slave danas Mladence\nNaredni tekstTiodorović: Demonstracije pokazuju da se svi u sve razumeju


Turniri - Strana 2 - FK Mačva Šabac\nUspeh Mačvinih fudbalera na turniru "Jadar kup 2017" u Loznici\nOvog vikenda u organizaciji FK "Jadar" u Loznici je održan turnir mlađih kategorija "Jadar kup 2017" na kojem su petlići FK "Mačva" imali uspešno učešće. Prvog dana turnira generacija 2005/06. godište, osvojila je drugo mesto, nakon što je u finalnoj utakmici sa ekipom FK "Loznica" poražena rezultatom od 2:1. Gol za Šapčane...\nZapaženo učešće Mačvinih dečaka na turniru u Malom Zvorniku\nNa današnjem turniru koji je organizovao FK "Jedinstvo" iz Malog Zvornika učestvovali su i dečaci 2007 godište predvođeni trenerom Milanom Jovanovićem. Iako oslabljeni zbog povreda kompletne zadnje linije, dečaci su se uspešno borili i pokazali veliku želju za medaljom, koja je ovog puta izostala. U utakmici za treće mesto izgubili su...\nMačvini dečaci uspešni na Vidovdanskom turniru "Loznica 2017"\nNa Vidovdanskom turniru ''Loznica 2017'' koji je počeo 16. i trajao do 25. juna, Mačvini dečaci 2004. godište, osvojili su drugo mesto. Za najdarovitijeg igrača na turniru, izabran je fudbaler Mačve, Jovan Kladar.Poslednjeg dana turnira, treće mesto pripalo je takođe dečacima FK "Mačva" koji su igrali u mešovitom sastavu - 2010. I 2011....\nTurnir "Trofej FK Mačva 2017"\nNa stadionu Fudbalskog kluba "Mačva" u Šapcu održan je turnir za mlade fudbalere, od 2006-2009. godišta pod nazivom "Trofej FK Mačva 2017".Nakon višegodišnje pauze, najveći šabački i jedan od najstariji fudbalskih klubova u Srbiji, po prvi put održava turnir ovakvog tipa. Dolaskom sadašnjeg predsednika FK "Mačva" Ivice Kralja, pre...\nFK "Mačva" organizuje turnir "Trofej FK Mačva"\nU toku su prijave za učešće na turniru "Trofej FK Mačva"....Čekamo Vas!\nMemorijalni turnir "Igrajmo za šesnaest" - pobeda ekipe "Mačve"\nEkipa FK "Mačva" koju su činili treneri Slobodan Rusimović, Nikola Jelikić i Željko Isailović i igrači Milan Popović, Miloš Urošević, Ivan Pantić, Miloš Savić i ZdravkoVasić, pobednik je Memorijalnog turnira "Igrajmo za šesnaest" koji je u subotu odigran u Šapcu. Ovom pobedom ekipa Mačve je ostvarila...\n"Coerver" turnir u Kragujevcu\nMačvini dečaci, godišta 2009. i 2010. danas su na "Coerver" turniru u Kragujevcu, osvojili četvrto mesto. Trener Nikola Jelikić kaže da ostaje žal za nerealizovanim šansama u polufinalu, jer je takmičenje u grupi prošlo bez poraza od tih protivnika. "Nismo imali sreće. U grupi smo bili bez poraza, ali u polufinalnim utakmicama smo imali...\nPolaznici Mačvine škole fudbala uspešni na turnirima\nPolaznici Mačvine škole fudbala, ostvarili su zapažene rezultate na prošlogodišnjem turniru mlađih kategorija u organizaciji Škole fudbala ,,Sunrise" u Šapcu. Drugo mesto na turniru pripalo je mališanima koji su 2004. 2009. i 2010. godište, a treće mesto osvojila su deca 2007. godište.Osvojeni pehari i medalje koje su sijale oko vrata...\nOmladinska škola FK "Mačva" - naša budućnost!\nU okviru FK "Mačva" funkcioniše i Omladinska škola fudbala, koja trenutno okuplja više od stotinu mališana uzrasta od 2005. do 2011. godišta. Ukoliko ste zainteresovani da Vašu decu upišete u našu školu, sve informacije možete dobiti u prostorijama FK "Mačva" ili na broj telefona direktora škole, Nikole Jelikića 064/127-81-71....


Karavan radosti i prijateljstva ponovo u Čačku: Sve je spremno za Sportske igre mladih - PressLider.rs\nKaravan radosti i prijateljstva ponovo u Čačku: Sve je spremno za Sportske igre mladih\n5. juna 2019. 5. juna 2019. Duško Radišič\t0 Comments Čačak, Sportske igre mladih, Sportski centar Mladost, Takmičenje\nPod pokroviteljstvom grada Čačka, a u organizaciji Sportskog centra Mladost i Saveza za školski sport u četvrtak 6. juna će se održati Sportske igre mladih, saopšteno je iz SC „Mladost“.\nOva manifestacija kojom su obuhvaćeni brojni mladi sportisti se održava na prostorima nekadašnje Jugoslavije. Čačak je jedan od gradova u kome će mladi sportisti imati priliku da se nadmeću u malom fudbalu, odbojci, basketu, šahu i igri između dve vatre.\nSvečano otvaranje Sportskih igara mladih je u četvrtak 6. juna u 10 časova na rukometnom terenu Sportskog centra Mladost. Takmičenja u svim disciplinama će se nakon svečanog otvaranja održati na terenima Sportskog centra Mladost.\n← Svečana akademija hrama Vaznesenja Gospodnjeg večeras u Domu kulture\nVeče muzike u Domu kulture: Stojan Guzina i gosti →


Čeda se nudi Vučiću za ministarsko mesto - NOVA portal\nPolitika Autor:Goran Mitrović23. Jun. 202015:41 > 16:1131 Komentara\nPojavljivanje Čedomira Jovanovića na pobedničkom slavlju SNS u nedelju u izbornoj noći izazvalo je spekulacije o tome da se lider LDP i predstavnik izborne liste "Koalicija za mir" nudi predsedniku Srbije Aleksandru Vučiću za mesto u budućoj vladi.\nČedomir Jovanović, novi ministar spoljnih poslova Republike Srbije?\n— Naim Leo BEŠIRI (@NaimLeoBesiri) June 22, 2020\nPojavljivanje Jovanovića na proslavi SNS pokrenulo je lavinu komentara ne samo na mrežama gde je Jovanović viđen za ministra spoljnih poslova. Ni izvori Nova.rs ne isključuju njegov angažman u Nemanjinoj 11.\nOvo nije prvi put da se Jovanovićevo ime pominje u predizbornim kombinatorikama SNS-a, međutim do danas nijedno od ranijih predviđanja se nije obistinilo. Jovanović je u intervju koji je nedavno dao našem portalu na pitanje da li bi razmotrio ulazak u vladu Aleksandra Vučića, rekao da bi prisustvo LDP u vlasti označilo slobodu.\n“To znači drugačije društvo, drugačije naše međusobne odnose, to znači mir u regionu, to znači pravu zaštitu manjinskih grupa. LDP u Vladi, to za Srbiju znači sloboda”, rekao je Jovanović za Nova.rs.\nI za Vučića uvođenje Jovanovića u Vladu bi bilo višestruko korisno, smatra Stojanović.\n“Interes Vučića da ima Jovanovića u Vladi je taj što on može da posluži za to da se pokaže Evropi da se u sastav uzme neko ko se trideset godina bori za evroatlantske integracije. Time bi kroz prisustvo Jovanovića oprao odsustvo proevropskih snaga u svojim redovima”, objašnjava Stojanović.\nAleksandar VučićČedomir JovanovićIzbori 2020Vlada Srbije


SPS: Pomen Ljotiću nerazuman potez Srpske pravoslavne crkve | SEEbiz.eu\nObjavljeno: 29.04.2017 / 18:05\nBEOGRAD - Socijalistička partija Srbije (SPS) osudila je danas "nerazumni potez" Srpske pravoslavne crkve čiji su sveštenici u Novom Sadu dali pomen "ratnom zločincu Dimiriju Ljotiću".\nSocijalisti su upitali zašto je SPC "u vreme povampirenja fašizma širom Evrope" dao pomen Ljotiću i zašto je taj "besramni čin" obavljen u Vojvodini.\n"Da li je Srpska pravoslavna crkva na ovaj način pokušala da izjednači žrtve i zločince, što nam je naravno neprihvatljivo. Socijalistička partija Srbije će se uvek suprotstavljati reviziji istine i istorije pa makar ona dolazila i od Srpske pravoslavne crkve", navodi se u saopštenju.\nKako je preneo portal n1info.com, pomen je organizovala grupa gradjana okupljena oko časopisa "Iskra", koji veliča istorijsku ulogu Ljotića.\nDimitrije Ljotić je pre Drugog svetskog rata bio vodja pronacističkog pokreta Zbor, poznatog po antikomunizmu i antisemitizmu.\nNakon nacističke okupacije, organizovao je Srpski dobrovoljački korpus, koji je bio otvoreno u službi nacističkog Vermahta.\nTagovi: Dimitrije Ljotić, Socijalistička partija Srbije, Srpska pravoslavna crkva


Zvezda "Igre prestola" o obnaženim scenama: Žene koje napadaju druge žene su problem - Nedeljnik\n"Često me omalovažavaju zbog golih i scena seksa. To je, samo po sebi, takođe antifeminističko gledište", poručila je glumica\nEmilija Klark (32) je još jednom odgovorila na pitanje da li joj je žao zbog toga što se sasvim skinula u pojedinim scenama "Igre prestola", čija osma i poslednja sezona počinje da se emituje u aprilu.\nEmilija je za ulogu Deneris Targerijen morala u pojedinim epizodama da skine sve sa sebe, te snimi nekoliko scena seksa, a bez obzira na sve to, kad je pitaju da li bi bilo šta promenila da može, ona kaže da bi sve uradila tačno onako kako i jeste.\n"Ljudi me stalno pitaju o obnaživanju. Kratak odgovor je - ne. Nikad ne bih ništa menjala. Scene seksa moraju da postoje zbog priče, a moraju da se vide, jer ne mogu samo da se objasne", rekla je Emilija Klark.\n"Često me omalovažavaju zbog golih i scena seksa. To je, samo po sebi, takođe antifeminističko gledište. Žene koje napadaju druge žene su problem. To je uznemirujuće", poručila je glumica.\nOna se samo brine jer ne želi da joj, kako prenosi Dejli mejl, nakon "Igre prestola" budu nuđene samo one uloge u kojima se podrazumeva skidanje na platnu, kao što se to desilo njenoj koleginici iz serijala filmova "50 nijansi sive".


Energetska efikasnost - RiZ : RiZ\nKontrola potrošnje energije postaje jedan od globalnih i lokalnih prioriteta, sa rastućim značajem i na području Srbije. Zakonom o stanovanju i održavanju zgrada unapređenje energetske efikasnosti u zgradama je utvrđeno kao javni interes u Republici Srbiji. Međutim, istraživanje stambenih zgrada je pokazalo da čak 85% stambenih zgrada u Srbiji ne zadovoljava minimalne uslove energetske efikasnosti.\nZa razliku od obične štednje energije, koja podrazumeva odricanje od određenih ugodnosti, mere energetske efikasnosti definisane su tako da ne narušavaju osećaj komfora potreban za nesmetan život i rad ljudi.\nU okviru naših usluga u oblasti energetske efikasnosti, klijentima nudimo mogućnost izrade Elaborata energetske efikasnosti, kao i Energetskog pasoša zgrade.\nOvaj Elaborat je sastavni deo projektno-tehničke dokumentacije koju je obavezno dostaviti kao prilog uz zahtev za izdavanje građevinske dozvole ili zahtev za izdavanje rešenja kojim se odobrava izvođenje radova na adaptaciji ili sanaciji objekta, kao i energetskoj sanaciji.\nElaboratom energetske efikasnosti utvrđuje se ispunjenost uslova energetske efikasnosti zgrade.\nOvaj dokument predstavlja „ličnu kartu“ potrošnje energije zgrade. Prema stepenu energetske efikasnosti uvodi se određena klasifikacija zgrada – sedam kategorija, od A do G (A za najvišu, a G za najnižu energetsku efikasnost). Stepen efikasnosti u Energetskom pasošu zgrade utvrđuje energetsku valorizaciju objekta i tržišnu vrednost nekretnine prilikom prodaje ili rentiranja.\nEnergetski pasoš zgrade je sastavni deo projektno-tehničke dokumentacije za dobijanje upotrebne dozvole, kao i obavezan dokument za:\nPostojeće zgrade koje se rekonstruišu, dograđuju, adaptiraju ili energetski saniraju.


"SKENIRAJU" BELIVUKOVE TOKOVE NOVCA: Saslušanjem Aleksandra Kajmakovića započela finansijska istraga protiv vođe "Principa" | Novosti.RS\n- Postoje indicije da je Kajmaković bio sa Belivukom i Miljkovićem u poslovnim odnosima i da su zajedno ulagali pare u prestoničke lokale - navodi izvor "Novosti". - Tokom pretresa stanova i objekata koje su koristili članovi ove kriminalne grupe, pronađeni su određeni papiri i dokumentacija, koji govore tome u prilog. Iz tog razloga je Kajmaković saslušan, a posle davanja odgovora, pušten je kući. To, međutim, ne znači da neće ponovo biti pozvan na razgovor.\nBIĆE JOŠ SASLUŠANJA\nFINANSIJSKA istraga, koja teče paralelno sa rasvetljavanjem zločina, koji se stavljaju na teret Belivukovoj i Miljkovićevoj ekipi, biće nastavljena i narednih dana. Predviđen je veliki broj saslušanja, i to "zvučnih" imena srpskog biznisa.\nhapšenje SBPOK Velja Nevolja Veljko Belivuk Aca Bosanac Aleksandar Kajmaković\nUPAD policije u deo stadiona Partizana gde je bio štek Velje Nevolje snimljen je, a video-snimak je objavljen na TV Pinku.\nPosetice ga skaljari ubrzo


Košarkaši Slobode sutra dočekuju Novi Pazar\nU naredna dva kola Super lige, košarkaši užičke Slobode igraju na svom parketu. Tako sutra uveče, od 19 časova, dočekuju ekipu Novog Pazara. Podsetimo, u prvom kolu, Užičani su na gostovanju pobedili Novopazarce, a sutrašnja utakmica biće pravi spektakl za publiku, za koju se očekuje da će doći u velikom broju u halu Veliki park.\nSloboda je dobila utakmicu protiv Novog Pazara u prvom kolu Super lige, i to kao gosti. Sada, kao domaćini, obećavaju dobru igru i nadaju se novoj pobedi.\n„U goste nam dolazi ekipa koja u poslednjih nekoliko godina beleži dosta dobre rezultate, što su ove godine dokazali i plasmanom u ABBA 2 ligu. Sigurno će sutra doći motivisani, jer smo ih i prvom kolu pobedili na njihovom terenu, ali i smo isto spremni, znamo kako da igramo protiv njih. Ako ponovimo našu igru kao protiv Partizana, i uz pomoć naše publike, mislim da možemo da očekujemo pobedu“, kaže Petar Marić, košarkaš Slobode.\nSutra uveče, Sloboda će biti oslabljena za nekoliko igrača – igraće bez Trajkovića, Đorđevića, a Crnić će se vratiti u igru nakon pauze, a koliko će biti spreman, videće se sutra, kaže trener Lučić.\n„Ekipa Novog Pazara jako dobro igra tokom cele sezone i sigurno će biti jako motivisani sutra, jer smo ih ove godine već dva puta pobedili. Očekuje nas jedna jako teška utakmica, a pre svega moramo fizički parirati protivnicima, moramo dobro odraditi skauting i pružiti što bolju igru“, naglasio je trener KK Sloboda, Vladimir Lučić.\nUtakmica između Slobode i Novog Pazara igra se sutra, u hali Veliki park u Užicu, sa početkom u 19 časova, a iz kluba pozivaju sve ljubitelje košarke da dođu u halu i pomognu im u novoj pobedi.\n#kksloboda, #novipazar, #užice\nSpisak dosadašnjih komentara za članak "Košarkaši Slobode sutra dočekuju Novi Pazar".\nSpisak dosadašnjih komentara za članak "Košarkaši Slobode sutra dočekuju Novi Pazar". Podelite vaše mišljenje sa nama. Pošaljite komentar klikom na dugme - napišite komentar.


Zašto Beograd i dalje nema Hard Rock Cafe? - Bizlife.rs\n11:39 Beograd, 19/04/2018\nNi dve godine nakon najave otvaranja poznatog svetskog lanca restorana Hard Rock Cafe u Beogradu, to se nije desilo. Razlog je – nedostatak adekvatnog prostora u centru srpske prestonice, saopšteno je portalu Investitor iz kompanije.\n„Intenzivno tragamo za lokacijom u centru Beograda. Ono što je naizgled odgovaralo standardima Hard Rock Cafea u užem centru bilo je pod vlasničkim sporom, a stav kompanije je da nipošto ne ulazi u aranžmane koji imaju bilo koju vrstu opretećenja“, rekli su nezvanično iz kompanije koja poseduje franšizu ovog poznatog svetskog lanca restorana, hotela i kazina.\nSagovornik Investitora sa tržišta nekretnina u Beogradu, koji je bio uključen u potragu odgovarajuće lokacije, kaže da su vlasnici nekih lokacija bili, moguće, povezani i sa organizovanim kriminalom, zbog čega su i one isključene iz daljeg razmatranja.\nKrajem 2016. godine neki mediji su javili da će Hard Rock Cafe Beograd biti izgrađen u Obilićevom vencu, gde je nekada bio restoran Vapiano, ali se to nije desilo.\nPrvi Hard Rock Cafe u regionu otvoren je u Podgorici u februaru 2015. godine.


Oni slave Kurban Bajram daleko od svoje domovine, kuća i porodica, ali ovaj praznik su dočekali i doživeli sa mnogo emocija. Sirijski migranti obavili su klanjanje bajramnamaza u prostorijama Prihvatnog centra, predvođeni imamima Albancima, koji s njima rade u svojstvu prevodioca.\nSvi su imali poseban – bajramski ručak, koji je bio bogatiji od onih na koje su navikli u izbegličkim danima. Njima su se pridružili i neki od lokalnih lidera, predstavnici Ministarstva za socijalna pitanja Republike Srbije i Komesarijata za izbeglice.\nZa razliku od prethodna četiri Bajrama, kada je za izbeglice bajramski ručak u znak solidarnosti pripremalo lokalno albansko stanovništvo iz sela Miratovac, ove godine ručak organizuje Komesarijat za izbeglice, a predsednik opštine Preševo, Šćiprim Arifi deci je podelio bajramske poklone.\nIzvor: Balkans Al Džazira, Koordinaciono telo


Mladen Žižović - 1\n02. 08. 2020 16:40\nŽižović na klupi Zrinjskog: Da ne vjerujem u sebe ne bih dolazio\n12. 11. 2019 16:55\nOno što se spekulisalo prethodnih dana dobilo je zvaničnu potvrdu - mladi stručnjak Mladen Žižović imenovan je na mjesto trenera fudbalskog kluba Zrinjski.\nŽižović sprema iznenađenje Spartaku\n06. 07. 2019 08:17\nPokušaćemo prirediti iznenađenje favorizovanom protivniku, kazao je Mladen Žižović, šef stručnog štaba Fudbalskog kluba Radnik, uoči utakmice prvog kola kvalifikacija za UEFA Ligu Evrope protiv Spartaka iz Trnave.\nŽižović: Pomrsićemo račune velikima\n26. 12. 2018 20:00\nMožemo pomrsiti račune velikoj četvorci, Sarajevu, Zrinjskom, Širokom Brijegu i Željezničaru, poručio je Mladen Žižović, šef stručnog štaba Fudbalskog kluba Radnik iz Bijeljine.\nŠef stručnog štaba Radnika Mladen Žižović: Treneri u BiH obezvrijeđeni\n29. 06. 2018 09:47\nTreneri u BiH su obezvrijeđeni, nezaštićeni i potrošna roba, smatra Mladen Žižović, šef stručnog štaba Radnika iz Bijeljine, komentarišući i više nego učestale smjene na premijerligaškim trenerskim klupama u minulim sezonama.\nMladen Žižović, trener Radnika: Daleko je Evropa\nIzlazak na evropsku scenu u ovom trenutku nije realan, smatra Mladen Žižović, šef stručnog štaba Radnika iz Bijeljine.\nŽižović mijenja Miloševića na klupi Radnika\n09. 05. 2017 18:15\nNebojša Milošević nije više šef stručnog štaba Radnika, potvrdili su danas iz bijeljinskog premijerligaša.


Općina Centar nagradila Košarkaški klub „Spars Realway“ Sarajevo za osvojeni Kup „Mirza Delibašić“\nU Općini Centar je u subotu, 22. februara 2020. godine načelnik dr. Nedžad Ajnadžić primio članove uprave i košarkaše kluba „Spars Realway“ i uručio im vaučer o dodjeli 5.000 maraka iz budžeta Općine Centar za osvajanje Kupa „Mirza Delibašić“ u Sarajevu.\nPodsjećamo da su prošlog vikenda košarkaši Spars Realwaya osvojili svoj prvi veliki trofej u historiji pobjedom protiv Igokee u finalu Kupa „Mirza Delibašić“ u Sarajevu rezultatom 93:85.\nTrener Košarkaškog kluba „Spars Realway“ Nedim Džemić se zahvalio Općini Centar na višegodišnjoj podršci.\n-Prateći vaš profesionalni angažman izrazito cijenimo podršku koju pružate našem klubu. Općina Centar je već dugi niz godina centar zbivanja velikog broja treninga i učenika koji su dio naše pozitivne priče. Naša škola košarke je prepoznata kao najveća škola košarke u Bosni i Hercegovini. Nakon 10 godina osvojili smo Kup „Mirza Delibašić“, a naš cilj sada je preživjeti u ABA 2 ligi, istakao je Džemić.\nNačelnik Ajnadžić je kazao da Općina Centar podržava vrhunske sportiste i kolektive, te da mu je zadovoljstvo što može pomoći ovom klubu.\n-Sretni smo zbog uspjeha naših sportskih klubova i ovo nije prvi put da pomažemo košarkaškom klubu „Spars Realway“. Društvena zajednica ima zadatak da usmjerava mlade ljude na ispravan put i u tom smislu ova lokalna zajednica podržava dobre sportske rezultate koji promoviraju državu. Iskreno se radujemo svakom vašem uspjehu i želim vam još mnogo kvalitetnih takmičenja na kojim ćete na najbolji mogući način predstavljati svoju domovinu, naglasio je Ajnadžić.\nDanašnjem uručenju vaučera prisustvovali su sekretar Općine Mirsada Lingo, savjetnik načelnika Mustafa Resić i pomoćnici načelnika Fahrudin Kurtović i Jasmina Fazlić.


Za odlazak na Svetsku konferenciju o radio-komunikacijama u Egiptu 16 predstavnika Regulatorne agencije za komunikacije (RAK) BiH i dva predstavnika Ministarstva komunikacija i transporta u Savetu ministara u tehničkom mandatu potrošeno je oko 30.000 evra (59.655 KM) javnog novca, navodi portal Klix.\nIz RAK su naveli da su u Šarm el Šeik, od 28. oktobra do 22. novembra, poslali 16 lica i da su troškovi službenog putovanja – za avio-prevoz, smeštaj i dnevnice iznosili 52.253 KM.\nIz RAK su istakli da se Svetska radijska konferencija održava svake četiri godine i da predstavlja “najvažniji događaj u vezi sa poslovima upravljanja radio-frekvencijskim spektrom”.\n– BiH kao član Međunarodne unije za telekomunikacije ima pravo i obavezu učešća na ovoj konferenciji čime se štite interesi korištenja radio-frekvencijskog spektra u BiH, u skladu sa međunarodnim propisima – pojašnjavaju iz RAK i dodaju da su do sada predstavnici RAK pet puta učestvovali na ovom važnom svetskom događaju koji okuplja više od 2.000 delegata iz sveta.\nIz RAK su napomenuli da je na konferenciji u Egipatu učestvovalo 16 članova koji su na skup odlazili u smenama, u zavisnosti od planiranog rasporeda aktivnosti na konferenciji, kojoj su prisustvovali u proseku po sedam dana.\nPutni troškovi članova delegacije Ministarstva koji su učestvovali na konferenciji podrazumevaju 3.593 KM za avionske karate, 2.628 KM za smeštaj, 1.128 KM za dnevnice i ostale izdatke 55,20 KM.\nIz Ministarstva komunikacija i transporta BiH su rekli da su u Šarm el Šeiku boravili i njihovi predstavnici – pomoćnik ministra i šef Odeljenja za komunikacije, ali da nisu učestvovali na panelima.\n– Ova vrsta radne konferencije ne predviđa pojedinačna izlaganja, nego rad i usaglašavanje radiospektra po komitetima, a zatim usvajanje predloga na plenarnom delu konferencije. Predstavnik ministarstva je u skladu s akreditivima učestvovao na ceremoniji potpisivanja finalnih akata konferencije – pojasnili su iz Ministarstva komunikacija i transporta.\nOstaje nejasno zbog čega su onda predstavnici Ministarstva komunikacija i transporta BiH u izveštaju sa službenog putovanja naveli da “nisu bili panelisti, jer BiH nije imala predloga ni zvaničnih primedbi na druge predloge”, prenosi Srpskainfo.